title: Ari Laaksonen

text: Ari Kalevi Laaksonen on suomalainen muusikko. Hänet tunnetaan parhaiten Miljoonasade-yhtyeen basistina, vaikkakin hän on vaikuttanut monien heidän kappaleidensa säveltäjänä ja sovittajana. Hänen tunnetuin kappaleensa on "Tomujoki", joka on päätynyt monelle albumille.


title: Ari Laaksonen

text: Laaksonen on soittanut Teatteri Eurooppa Neljän orkesterissa vuodesta 2005.


title: Chen Jing

text: Chen Jing (, s. 20. syyskuuta 1968 Wuhan) on taiwanilainen entinen pöytätennispelaaja ja olympiavoittaja, joka on voittanut olympiamitaleja myös Kiinalle.


title: Chen Jing

text: Kiinaa edustaessaan hän voitti Soulin olympialaisissa 1988 kultaa kaksinpelistä ja hopeaa nelinpelistä.


title: Chen Jing

text: Taiwanille Chen voitti hopeaa Atlantan olympialaisten kaksinpelissä vuonna 1996 ja pronssia Sydneyn olympialaisten kaksinpelissä 2000.


title: Nick Wheeler

text: Nickolas Don ”Nick” Wheeler (s. 20. maaliskuuta 1982) on yhdysvaltalaisen rockbändin "The All-American Rejectsin" pääkitaristi ja taustalaulaja.


title: Nick Wheeler

text: Wheelerin innostus musiikkiin lähti alulle hänen siskonsa levykokoelmasta, joka käsitti esimerkiksi Queenin ja Def Leppardin. Hän alkoi soittaa kitaraa seitsemänvuotiaana.


title: Nick Wheeler

text: Teini-ikäisenä Nick soitti bändinsä kanssa juhlissa, joissa Tyson Ritter oli portsarina. Tyson liittyi Nickin bändiin, josta puuttui basisti, laittaen alulle läheisen ystävyyssuhteen. Nick ja Tyson perustivat kahdestaan oman bändin The All-American Rejects ja lähtivät New York Cityyn äänittämään ensimmäistä albumiaan. Myöhemmin Mike Kennerty ja Chris Gaylor liittyivät bändiin.


title: Nick Wheeler

text: Nick kävi yhden lukukauden Oklahoman yliopistoa ennen kuin keskeytti.


title: Nick Wheeler

text: Hänellä on monia tatuointeja, kuten Mupetit-tatuointi oikeassa kädessään. Kaikilla bändin jäsenillä sekä kiertuehenkilökunnalla on AAR-logo rinnassaan.


title: Nick Wheeler

text: Wheeler soittaa kappaleessa ”Snakes on a Plane (Bring It)”, jossa olivat mukana Gabe Saporta (Cobra Starship), William Beckett (The Academy Is…), Travis McCoy (Gym Class Heroes), ja Maja Ivarsson (The Sounds).


title: Åsa Linderborg

text: Åsa Natacha Linderborg (oik. Andersson, s. 20. toukokuuta 1968 Västerås) on ruotsalainen historioitsija, kirjailija ja kulttuuritoimittaja. Marxilaisen historiakäsityksen omaava Linderborg on toiminut Vasemmistopuolue kommunistit -puolueessa. Hän on työskennellyt Uppsalan yliopistossa ja avustaa Aftonbladetia.


title: Åsa Linderborg

text: Hänen esikoisteoksensa on lapsuusmuistelo Minua ei omista kukaan, joka oli ehdolla Augustpriset-palkinnolle.


title: Carl Hamilton

text: Carl Hamilton on Jan Guillou 13-osaisen kirjasarjan 11 ensimmäisen osan päähenkilö. Lisäksi hän on sarjan kahdessa jälkimmäisessä osassa sivuhenkilö. Kirjoista on sovitettu elokuvia ja televisiosarjoja.


title: Arn Magnusson

text: Arn Magnusson on ruotsalaisen kirjailijan ja toimittajan Jan Guilloun luoma kuvitteellinen, keskiajalla elänyt hahmo.


title: Arn Magnusson

text: Arn seikkailee niin sanotussa ristiretkitrilogiassa, johon kuuluu kirjat "Tie Jerusalemiin", "Temppeliherra" ja "Pohjoinen valtakunta". Lisäksi Guillou kirjoitti sarjalle itsenäisen jatkoteoksen "Arnin perintö".


title: Arn Magnusson

text: Kirjasarjasta on tehty myös kaksi elokuvaa. Vuonna 2007 ilmestynyt Arn – Temppeliritari käsittää sarjan kaksi ensimmäistä kirjaa, ja kolmatta kirjaa käsittelee vuonna 2008 ilmestynyt Arn – Pohjoinen valtakunta.


title: Mike Kennerty

text: Michael Brian Kennerty (s. 20. heinäkuuta 1980 Miami, Florida) on yhdysvaltalaisen rockyhtyeen The All-American Rejectsin kitaristi ja taustalaulaja. Hän liittyi bändiin vuonna 2002.


title: Mike Kennerty

text: Kennerty on punkbändi These Enzymesin kitaristi ja perustajajäsen The All-American Rejects -bändikaverinsa, rumpali Chris Gaylorin kanssa.


title: Mike Kennerty

text: Mike omistaa Edmond Recordsin, joka on erikoistunut värivinyylien painamiseen. Hän tuotti punkrokkari Ben Weaselin albumin "These Ones Are Bitter" ja soitti sillä kitaraa.


title: Mike Kennerty

text: Mike rakastaa Dr Pepperiä ja Taco Belliä, jossa hän on kertonut työskennelleensä.


title: Black ’n Blue (albumi)

text: Black 'n Blue on yhdysvaltalaisen heavy metal-yhtye Black 'n Bluen samanniminen debyyttialbumi vuodelta 1984. Albumin tuottajana toimi aiemmin saksalaisen Scorpions-yhtyeen maineeseen nostanut Dieter Dierks, ja se nauhoitettiin Dierksin omistamalla Dierks Studios-äänitysstudiolla Dierksin kotikaupungissa Stommelnissa, Länsi-Saksassa. Albumi julkaistiin vuoden 1984 elokuussa, ja sitä pidetään yleisesti yhtyeen parhaimpana studioalbumina sen rosoisemman heavy metal-tyylin vuoksi, sillä yhtyeen seuraavat studioalbumit olivat radioystävällisempää ja valtavirran musiikkiin helpommin sulautuvaa glam rockia, minkä vuoksi ne eivät olleet yhtyeelle debyyttialbumin kaltaisia menestyksiä.


title: Arnošt Lustig

text: Arnošt Lustig (21. joulukuuta 1926 Praha – 26. helmikuuta 2011 Praha) on huomattavimpia tšekkiläisiä kirjailijoita. Juutalainen Lustig selvisi nuoruudessaan holokaustista, mikä leimasi monia hänen teoksiaan. Hänen tuotantonsa käsittää romaaneja, novelleja, käsikirjoituksia ja näytelmiä ja niiden inspiraationa toimi usein natsien toimeenpanema kansanmurha.


title: Arnošt Lustig

text: Prahan kevään päätyttyä neuvostomiehitykseen 1968 Lustig pakeni maasta. Hän asui ensin Jugoslaviassa, sitten Israelissa ja päätyi sitten Yhdysvaltoihin, missä hän toimi Washington DC:n American Universityssä ensin luennoitsijana vuodesta 1973 ja sitten professorina 1978–2003. 1990-luvulla Lustig alkoi asua jälleen osittain Prahassa, ja eläkkeelle jäätyään hän asui siellä vakinaisesti. Arnošt Lustig .


title: Arnošt Lustig

text: Keväällä 2008 Arnošt Lustigille myönnettiin Franz Kafka -palkinto. Hän kuoli syöpään 84-vuotiaana helmikuussa 2011.


title: Tommi Murto

text: Tommi Murto (s. 1977) on uransa lopettanut suomalainen pesäpalloilija. Monipuolisena ja taitavana vaihtolyöjänä tunnettu Murto pelasi Miesten Superpesiksessä vuosina 1995-2008 ja toiseksi ylimmällä sarjatasolla Miesten Ykköspesiksessä kaudet 2009-2010.


title: Tommi Murto

text: Murto aloitti pääsarjauransa Alajärven Ankkureissa ja on saavuttanut SM-pronssia vuonna 2003 Koskenkorvan Urheilijain, vuonna 2004 Seinäjoen Maila-Jussien ja vuonna 2008 Nurmon Jymyn riveissä. Hän on voittanut Superpesiksen kärkilyöntitilaston kahdesti (1999 ja 2003) ja pelannut Itä–Länsi-ottelussa kymmenen kertaa.


title: Tommi Murto

text: Kaudeksi 2009 Murto palasi kasvattajaseuraansa Alajärven Ankkureihin, jonka edustusjoukkueessa hän pelasi Ykköspesistä kaksi kautta. Hän voitti Ykköspesiksen kärkilyöntitilaston vuonna 2009.


title: Franz Kafka -palkinto

text: Franz Kafka -palkinto on tšekkiläinen kirjallisuuspalkinto. Palkinto on nimetty kirjailija Franz Kafkan mukaan.


title: Shakin maailmanmestaruusturnaus 2007

text: Shakin maailmanmestaruus ratkaistiin vuonna 2007 turnauksella. Turnaus pidettiin Méxicossa 12. syyskuuta – 30. syyskuuta. Turnaukseen osallistui kahdeksan pelaajaa, joista Viswanathan Anand selviytyi voittajaksi tuloksella 9/14.


title: Comanche Moon

text: Comanche Moon on yhdysvaltalainen lännensarja. Sarja perustuu Larry McMurtryn neliosaisen kirjasarjan "Vaarojen maa" viimeiseen osaan "Comanche Moon" (1997).


title: Comanche Moon

text: Sarja esitettiin alun perin kolmiosaisena tammikuussa 2008. Sarjan lähetys Suomessa alkoi Nelosella kuusiosaisena, alkaen 10. heinäkuuta 2008 ja päättyen 14. elokuuta 2008.


title: Derrick Adkins

text: Derrick Adkins (s. 2. heinäkuuta 1970 Brooklyn, New York) on entinen yhdysvaltalainen 400 metrin aitajuoksija, lajin olympiavoittaja ja maailmanmestari.


title: Derrick Adkins

text: Derrick Adkins sijoittui 400 metrin aitajuoksussa kuudenneksi Tokion MM-kilpailuissa 1991 ja seitsemänneksi Stuttgartin MM-kilpailuissa 1993. Vuonna 1994 hän alitti ensimmäisen kerran 48 sekunnin rajan ajallaan 47,70 s ja oli sinä vuonna maailman nopein lajissaan. Heinäkuussa 1995 hän juoksi Lausannessa ennätyksensä 47,54 s ja voitti kuukautta myöhemmin Göteborgin MM-kilpailuissa kultaa ajalla 47,98 s. Atlantan 1996 olympialaisten loppukilpailussa Adkins sivusi ennätystään ja voitti kultamitalin. Ateenan MM-kisoissa 1997 hän karsiutui välierissä. Hän lopetti uransa vuonna 2003.


title: Steven Stamkos

text: Steven Christopher Stamkos (s. 7. helmikuuta 1990 Markham, Ontario) on kanadalainen jääkiekkoilija. Hän oli ja hänet varasi Tampa Bay Lightning, jossa hän on pelannut kaudesta . Stamkos pelaa keskushyökkääjänä. Stamkos voitti NHL:n parhaalla maalintekijälle jaettavan Maurice ”Rocket” Richard Trophyn vuosina 2010 ja 2012. Stamkosilla on makedonialaisia ja skottilaisia sukujuuria.


title: Steven Stamkos

text: Vuonna 2006 Stamkos oli ensimmäinen varaus OHL-junioriliigan varaustilaisuudessa, jossa Sarnia Sting varasi Stamkosin joukkueeseen. Hän pelasi joukkueessa kaudet 2006–2008 tehden yhteensä 197 pistettä (100 maalia ja 97 syöttöpistettä).


title: Steven Stamkos

text: NHL:n kesäkuun 2008 varaustilaisuudessa Tampa Bay Lighting varasi Stamkosin NHL:n ykkösvarauksena. Heinäkuussa hän allekirjoitti Tampa Bayn kanssa kolmevuotisen sopimuksen, jonka mukaan Stamkosin peruspalkka oli 875 000 dollaria kaudessa, minkä lisäksi hän sai tienata 8,55 miljoonaa dollaria bonuksia.


title: Steven Stamkos

text:
Stamkos pelasi ensimmäisen NHL-ottelunsa kauden avausottelussa New York Rangersiä vastaan Prahassa Tšekissä. Ensimmäisen pisteensä Stamkos sai kahdeksannessa pelissään, syöttöpisteen Toronto Maple Leafsia vastaan. Ensimmäisen maalinsa hän teki pelissä Buffalo Sabresia vastaan lokakuussa 2008. 17. helmikuuta 2009 Stamkos teki ensimmäisen hattutemppunsa ottelussa Chicago Blackhawksia vastaan. Pisteiden valossa kausi oli ailahteleva, sillä Stamkos teki puolet pisteistään viimeisessä 26 ottelussa.
Tulokaskaudellaan hän teki yhteensä 46 pistettä (23 maalia ja 23 syöttöpistettä).


title: Steven Stamkos

text: Kausi oli Stamkosin läpimurtovuosi. Hän teki 95 pistettä (51 maalia ja 44 syöttöpistettä) ja jakoi runkosarjan parhaan maalintekijän Maurice "Rocket" Richard Trophyn Pittsburgh Penguinsin hyökkääjän Sidney Crosbyn kanssa.


title: Steven Stamkos

text: Kaudella Stamkos pelasi 82 ottelua tehopistein 45+46=91 ja hänet valittiin un. Hänet valittiin Nicklas Lidströmin joukkueeseen toisena. Stamkosin joukkuetoveri Martin St. Louis oli joukkueessa varakapteenina. Tähdistöottelun SuperSkills-kisoissa Stamkos sijoittui hyvin nopein luistelija- ja kovin lyöntilaukaus -kisassa. 6. helmikuuta 2011 Stamkosista tuli ensimmäinen pelaaja joka onnistui tekemään 40 maalia runkosarjassa kaudella 2010–2011. 23. huhtikuuta 2011 hän teki kaksi ensimmäistä pudotuspelimaaliaan Pittsburgh Penguinsia vastaan.


title: Steven Stamkos

text: 19. heinäkuuta 2011 Stamkos teki viiden vuoden ja arvoltaan 37,5 miljoonan dollarin jatkosopimuksen Tampa Bayn kanssa. Kaudella Stamkos pelasi 82 ottelua tehopistein 60+37=97. Helmikuussa 2012 Stamkos saavutti ensimmäisenä 40 maalia kauden 2011–2012 runkosarjassa. Hän on Aleksandr Ovetškinin kanssa ainoa, joka on yltänyt 60 maaliin 2000-luvulla. Ovetškin teki 65 maalia kaudella 2007–2008.


title: Steven Stamkos

text: Kaudella Stamkos pelasi 48 ottelua tehopistein 29+28=57. Marraskuussa 2013 hänen sääriluunsa murtui. Stamkos valittiin Kanadan jääkiekkomaajoukkueeseen Sotšin olympialaisissa, mutta hän ei toipunut jalkavammastaan tarpeeksi nopeasti ja joutui siksi jäämään pois olympiaturnauksesta. Vuoden 2013 MM-kilpailuissa Stamkos oli kerännyt kahdeksassa ottelussa tehopisteet 7+5 ja ollut Kanadan tehokkain hyökkääjä.


title: Steven Stamkos

text: Toivuttuaan jalkavammasta Stamkos nimitettiin Tampa Bayn kapteeniksi.


title: Steven Stamkos

text: Stamkos pelasi ensimmäiset miesten MM-kisansa 2009 Sveitsissä. Hän takoi kisoissa tehot 7+4=11 ollen Kanadan kolmanneksi ja MM-kisojen viidenneksi paras pistemies. Stamkos valittiin MM-kisojen median valitsemaan tähdistökentälliseen.


title: Jennifer Carpenter

text: Jennifer Carpenter (s. 7. joulukuuta 1979 Louisville, Kentucky) on yhdysvaltalainen näyttelijä. Hänet tunnetaan parhaiten Showtimen draamasarjasta Dexter, jossa hän esitti päähenkilön siskoa Debra Morgania. Hän on esiintynyt muun muassa nimiosassa elokuvassa "Emily Rosen riivaaja" (2005), joka perustuu löyhästi tositapahtumiin.


title: Jennifer Carpenter

text: Carpenter on opiskellut näyttelijäntyötä Juilliard Schoolin draamalinjalla vuosina 1998-2002.


title: Jennifer Carpenter

text: Carpenter oli naimisissa näyttelijä Michael C. Hallin kanssa. Pari erosi vuoden 2010 lopussa.


title: Vénissieux

text: Vénissieux on kunta Rhônen departementissa Auvergne-Rhône-Alpesin hallintoalueella Ranskassa. Kunnassa oli 56 061 asukasta vuoden 1999 väestönlaskennassa. Vénissieux’n pinta-ala on 15 neliökilometriä. Vénissieux kuuluu Lyonin suurkaupunkialueeseen "Communauté urbaine de Lyon".


title: Sathonay-Camp

text: Sathonay-Camp on kunta Rhônen departementissa Rhône-Alpesin hallintoalueella Ranskassa. Kunnassa oli 4 336 asukasta vuoden 1999 väestönlaskennassa. Sathonay-Campin pinta-ala on kaksi neliökilometriä. Sathonay-Camp kuuluu Lyonin suurkaupunkialueeseen "Communauté urbaine de Lyon".


title: Chris Gaylor

text: Christopher James Gaylor (s. 11. huhtikuuta 1979) on yhdysvaltalaisen rockyhtyeen The All-American Rejectsin rumpali. Hän liittyi yhtyeeseen vuonna 2002.


title: Chris Gaylor

text: Gaylor soittaa rumpuja myös punkyhtye These Enzymesissä, jonka perustajajäsen hän on AAR:n kitaristin Mike Kennertyn kanssa. Hän asuu Edmondissa Oklahomassa.


title: Chris Gaylor

text: Chris soitti rumpuja punkrokkari Ben Weaselin albumilla "These Ones Are Bitter".


title: Saint-Romain-au-Mont-d’Or

text: Saint-Romain-au-Mont-d’Or on kunta Rhônen departementissa Rhône-Alpesin hallintoalueella Ranskassa. Kunnassa oli 948 asukasta vuoden 1999 väestönlaskennassa. Saint-Romain-au-Mont-d’Orin pinta-ala on kolme neliökilometriä. Saint-Romain-au-Mont-d’Or kuuluu Lyonin suurkaupunkialueeseen "Communauté urbaine de Lyon".


title: Pisavaaran luonnonpuisto

text: Pisavaaran luonnonpuisto on eräs Suomen luonnonpuistoista ja yksi Euroopan tiukimmin suojelluista luonnonsuojelualueista. Luonnonpuisto on perustettu vuonna 1938 ja on kooltaan noin 5 000 hehtaaria. Puisto sijaitsee Rovaniemen ja Tervolan kuntien alueella.


title: Pisavaaran luonnonpuisto

text: Kaikki liikkuminen Pisavaaran luonnonpuistossa ilman kirjallista lupaa on kielletty. Samoin kiellettyä on ajoneuvojen käyttö ja ilma-aluksilla laskeutuminen. Poronhoitoon liittyvä toiminta on sallittua vain erillisluvalla. Myöskään puiston ulkopuolella ammutun, mutta sinne paenneen riistaeläimen noutaminen ei ole sallittua ilman erillistä lupaa.


title: Pisavaaran luonnonpuisto

text: Lähiseudulla sijaitsevia kyliä ovat Tervolassa Kätkävaara, Peura sekä Koivu ja Rovaniemellä Pisa, Leipee sekä Jaatila.


title: Pisavaaran luonnonpuisto

text: Pisavaara on eteläisen Lapin korkein vaara, sen korkein huippu, Liljalaki, kohoaa 262 metriä merenpinnan yläpuolelle. Vaaran eteläosan itä-länsisuunnassa halkaisevan Vähäloman kurun paikoin pystysuorat seinämät kohoavat kymmeniä metrejä kanjonin pohjalta.


title: Pisavaaran luonnonpuisto

text: Alueen kallioperä on pääasiassa prekambrikautista kvartsiittia. Osa vaaran lakialueesta on ollut jääkauden jälkeen jatkuvasti merenpinnan yläpuolella ja nämä moreenipohjaiset kalottialueet ovat kasvavat ns. lakikuusikkoa. Pisavaarassa niin kutsuttu ylin ranta sijaitsee nykyisin noin 215 metrin korkeudella merenpinnasta ja on syntynyt noin 9 000 vuotta sitten Ancylusjärvi-vaiheen aikana. Tuolloin Pisavaaraan kuuluva Kuusilaki sekä jonkin matkan päässä sijaitseva Vammavaara muodostivat korkeat ulkosaaret muutaman muun Pisavaaran huipun ollessa luotoja. Alempana, etenkin vaaran lounaisosassa on yhteensä noin kuuden neliökilometrin laajuudelta epäyhtenäisiä kivi- ja lohkarepeltoja, jotka ovat jäänteitä muinaisista merenrannoista. Alueen alimmat rannat ovat syntyneet Litorina-vaiheessa noin 7000 vuotta sitten. Alueen laajat, aallokkojen huuhtomat avokalliot sekä muinaiset rantakivikot ovat kasvillisuudeltaan erittäin karuja mutta maisemallisesti näyttäviä.


title: Pisavaaran luonnonpuisto

text: Pisavaaran luonto on ainutlaatuista ja Peräpohjolan alueelle poikkeuksellisen erämaista. Alue on enimmäkseen kuusi- tai mäntyvaltaista kangasmetsää, mutta alueella on myös pieniä lehtoja, soita, myrskytuhoja, ja sekä tuoreita että muinaisia metsäpaloalueita. Suojelualueen reunoilla on laajempia soita. Lahopuuta ja kelottuneita runkoja on maastossa runsaasti. Pisavaaran luonnonpuistosta annetun lain mukaan alue ""on perustettu edustavien Etelä-Lapin vaara-alueen metsien ja niiden eliöstön säilyttämiseksi ensisijaisesti tieteellistä tutkimusta varten"". Valtavat männyt ja kelohongat voivat olla usean kuutiometrin kokoisia. Puroja virtaa alas puuttomilta kivirakoilta. Alueelta on löydetty harvinaisia sieniä ja hyönteisiä, esimerkiksi kätkökäävän ("Inonotopsis subiculosa") ainoa löytö Suomesta. Kääpälajistoltaan Pisavaara oli vuonna 2005 Suomen monipuolisin, sillä alueelta tavattiin 125 lajia, mikä on yli puolet Suomen kääpälajistosta. Mukana on useita uhanalaisia ja jopa maailmanlaajuisesti harvinaisia lajeja. Vanhoissa metsissä viihtyvä lintulajisto on Pisavaarassa runsaampi kuin muualla lähikunnissa.


title: Pisavaaran luonnonpuisto

text: Alueella tavattaviin, Euroopan unionin luontodirektiivin II liitteessä mainittuihin lajeihin kuuluvat ainakin saukko, kirjojokikorento, lahokapo, lapinleinikki sekä lettorikko.


title: Saint-Priest (Rhône)

text: Saint-Priest on kaupunki ja kunta Auvergne-Rhône-Alpesin hallintoalueella Ranskassa. Kunnassa oli 40 974 asukasta vuoden 1999 väestönlaskennassa. Saint-Priestin pinta-ala on 30 neliökilometriä. Saint-Priest kuuluu Lyonin suurkaupunkialueeseen "Communauté urbaine de Lyon".


title: Saint-Genis-Laval

text: Saint-Genis-Laval on kunta Rhônen departementissa Rhône-Alpesin hallintoalueella Ranskassa. Kunnassa oli 19 221 asukasta vuoden 1999 väestönlaskennassa. Saint-Genis-Lavalin pinta-ala on 13 neliökilometriä. Saint-Genis-Laval kuuluu Lyonin suurkaupunkialueeseen "Communauté urbaine de Lyon".


title: Rochetaillée-sur-Saône

text: Rochetaillée-sur-Saône on kunta Rhônen departementissa Rhône-Alpesin hallintoalueella Ranskassa. Kunnassa oli 1 134 asukasta vuoden 1999 väestönlaskennassa.Rochetaillée-sur-Saônein pinta-ala on yksi neliökilometri. Rochetaillée-sur-Saône kuuluu Lyonin suurkaupunkialueeseen "Communauté urbaine de Lyon".


title: Poleymieux-au-Mont-d’Or

text: Poleymieux-au-Mont-d’Or on kunta Rhônen departementissa Rhône-Alpesin hallintoalueella Ranskassa. Kunnassa oli 859 asukasta vuoden 1999 väestönlaskennassa. Poleymieux-au-Mont-d’Orin pinta-ala on kuusi neliökilometriä. Poleymieux-au-Mont-d’Or kuuluu Lyonin suurkaupunkialueeseen "Communauté urbaine de Lyon".


title: Oullins

text: Oullins on kunta Rhônen departementissa Rhône-Alpesin hallintoalueella Ranskassa. Kunnassa oli 25 183 asukasta vuoden 1999 väestönlaskennassa. Oullinsin pinta-ala on neljä neliökilometriä. Oullins kuuluu Lyonin suurkaupunkialueeseen "Communauté urbaine de Lyon".


title: Neuville-sur-Saône

text: Neuville-sur-Saône on kunta Rhônen departementissa Rhône-Alpesin hallintoalueella Ranskassa. Kunnassa oli 7 062 asukasta vuoden 1999 väestönlaskennassa. Neuville-sur-Saônen pinta-ala on viisi neliökilometriä. Neuville-sur-Saône kuuluu Lyonin suurkaupunkialueeseen "Communauté urbaine de Lyon".


title: Harakkalinnut

text: Harakat ovat varisten heimoon kuuluvia keskenään samankaltaisia varpuslintuja. Euroopassa harakka-nimitystä käytetään yleensä puhuttaessa Pica pica -lajista.


title: Marcy-l’Étoile

text: Marcy-l’Étoile on kunta Rhônen departementissa Rhône-Alpesin hallintoalueella Ranskassa. Kunnassa oli 3 091 asukasta vuoden 1999 väestönlaskennassa. Marcy-l’Étoilen pinta-ala on viisi neliökilometriä. Marcy-l’Étoile kuuluu Lyonin suurkaupunkialueeseen "Communauté urbaine de Lyon".


title: Craig Hartsburg

text: Craig William Hartsburg (s. 29. kesäkuuta 1959 Stratford, Ontario) on kanadalainen jääkiekkovalmentaja ja entinen ammattilaisjääkiekkoilija, pelipaikaltaan puolustaja.


title: Craig Hartsburg

text: Ennen ammattilaisuraansa Hartsburg pelasi vuodet 1975–1978 Sault Ste. Marie Greyhoundsin riveissä OMJHL-junioriliigassa (nykyään OHL). Hän oli joukkueen kapteeni vuodesta 1976 ja vuonna 1977 hänet palkittiin OMJHL:n parhaan puolustajan palkinnolla Max Kaminsky Trophylla. Vuonna 1978 hän pelasi Kanadan pronssia voittaneessa joukkueessa nuorten jääkiekon maailmanmestaruuskilpailuissa.


title: Craig Hartsburg

text: Kauden 1978–1979 Hartsburg pelasi Birmingham Bullsissa WHA-liigassa. Minnesota North Stars varasi Hartsburgin tilaisuuden ensimmäisen kierroksen kuudentena pelaajana. Hän aloitti North Starsin riveissä samana vuonna, kaudella 1979–1980, ja pelasi seurassa koko NHL-uransa, kauteen 1988–1989 asti. Hän oli kuudella kaudella kymmenestä North Starsin eniten pisteitä tehnyt puolustaja ja piste-ennätyksensä hän teki kaudella 1981–1982, jolla hän keräsi 76:ssa runkosarjaottelussa 77 tehopistettä, 17 maalia ja 60 syöttöpistettä. 77 tehopistettä ja 60 syöttöpistettä puolustajalta yhden kauden aikana ovat edelleen Dallas Starsiksi sittemmin muuttuneen seuran ennätyksiä. Keväällä 1980, tulokasvuonnaan, Hartsburg pelasi ensimmäisen kerran ssa ja hän pelasi tähdistöottelussa myös vuosina 1982 ja 1983. Vuonna 1981 hän pelasi North Starsin riveissä Stanley Cupin loppuotteluissa, joissa joukkue hävisi New York Islandersille voitoin 1–4.


title: Craig Hartsburg

text: Hartsburg pelasi 570 NHL:n runkosarjaottelua ja keräsi yhteensä 413 tehopistettä, 98 maalia ja 315 syöttöpistettä. Pudotuspeleissä hän pelasi kuutena vuonna ja otteluja kertyi 61. Pudotuspeleissä hän teki 15 maalia ja antoi 27 maalisyöttöä. Hartsburgin peliura kärsi monista loukkaantumisista. Kausilla 1983–1984, 1987–1988 ja 1988–1989 hän joutui olemaan sivussa 50 runkosarjaottelua tai enemmän ja kaudella 1984–1985 48 runkosarjaottelua. Hän lopetti pelaajauransa vuonna 1989.


title: Craig Hartsburg

text: Hartsburg pelasi kolmena vuonna aikuisten jääkiekon maailmanmestaruuskilpailuissa, vuosina 1982, 1983 ja 1987. Vuosien 1982 ja 1983 MM-kilpailuissa hän oli voittamassa pronssia ja vuoden 1987 MM-turnauksessa hänet nimettiin turnauksen parhaaksi puolustajaksi. Hartsburg pelasi myös Kanada-cupissa 1981 ja Kanada-cupissa 1987. Vuonna 1987 Kanada voitti turnauksen ja 1981 se sijoittui toiseksi.


title: Craig Hartsburg

text: Jo pelaajauransa päättymistä seuraavalla kaudella Hartsburg aloitti Minnesota North Starsin apuvalmentajana Pierre Pagén ollessa joukkueen päävalmentaja. Vuodet 1990–1994 hän toimi NHL-seura Philadelphia Flyersin apuvalmentajana. Flyersin päävalmentajina toimivat noiden vuosien välillä Paul Holmgren, Bill Dineen ja Terry Simpson.


title: Craig Hartsburg

text: Hartsburgin päävalmentajaura alkoi vuonna 1994 OHL-seura Guelph Stormissa. Storm eteni 1994–1995 OHL:n loppuotteluihin, joissa se hävisi Detroit Junior Red Wingsille. Kauden jälkeen hänet palkittiin Matt Leyden Trophylla OHL:n vuoden valmentajana ja Brian Kilrea Coach of the Year Awardilla Canadian Hockey Leaguen vuoden valmentajana. Vuonna 1995 hänet nimitettiin NHL-seura Chicago Blackhawksin päävalmentajaksi. Kausina 1995–1996 ja 1996–1997 hän valmensi joukkueen pudotuspeleihin (1996 Blackhawks eteni pudotuspelien toiselle kierrokselle ja 1997 putosi ensimmäisellä kierroksella), mutta kaudella 1997–1998 joukkue jäi pudotuspelien ulkopuolelle ensimmäisen kerran kauden 1968–1969 jälkeen ja huhtikuussa 1998 Hartsburg irtisanottiin.


title: Craig Hartsburg

text: Kaudesta 1998–1999 Hartsburg toimi NHL-seura Mighty Ducks of Anaheimin päävalmentajana. Ensimmäisellä kaudella hän valmensi Mighty Ducksin pudotuspeleihin, joiden ensimmäisellä kierroksella se hävisi suoraan neljässä ottelussa Detroit Red Wingsille, ja toisella joukkue jäi pudotuspelien ulkopuolelle. Kesken kauden 2000–2001, 33:n ottelun jälkeen, Guy Charron korvasi Hartsburgin Mighty Ducksin valmentajana.


title: Craig Hartsburg

text: Kauden 2001–2002 Hartsburg valmensi aiemmin pelaajana edustamaansa Sault Ste. Marie Greyhoundsia ja kauden jälkeen hänet palkittiin toisen kerran OHL:n vuoden valmentajana. 2002 hän palasi kahdeksi kaudeksi Philadelphia Flyersin apuvalmentajaksi. Joukkueen päävalmentaja oli tuolloin Ken Hitchcock. Lokakuussa 2004 Hartsburg palasi Greyhoundsin päävalmentajaksi ja jatkoi tehtävässä vuoteen 2008. Hartsburg oli myös Kanadan nuorten jääkiekkomaajoukkueen päävalmentaja vuosien 2007 ja 2008 nuorten maailmanmestaruuskilpailuissa ja valmensi maan molempina vuosina mestariksi. Vuoden 2006 nuorten maailmanmestaruuskilpailuissa, joissa maa voitti niin ikään kultaa, Hartsburg toimi Brent Sutterin apuvalmentajana.


title: Craig Hartsburg

text: Kesäkuussa 2008 Hartsburgista tuli Ottawa Senatorsin päävalmentaja tehtävässä John Paddockin irtisanomisen jälkeen väliaikaisesti toimineen GM Bryan Murrayn jälkeen. Kausi 2008–2009 on ollut Ottawalle paha pettymys ja Hartsburg sai potkut joukkueen valmentajan tehtävistä helmikuussa 2009, kun Ottawa oli pelannut 48 ottelua.


title: Mimi ja Kuku

text: Mimi ja Kuku on vuonna 2003 perustettu Suomea kiertävä lasten musiikkiteatteriduo, jonka esitysten pohjalta on tehty myös suosittu TV-sarja Pikku Kakkoseen 2008. Syksystä 2013 alkaen Mimi ja Kuku toimivat Fox-kanavan lastenohjelmien juontajina.


title: Mimi ja Kuku

text: Mimin ja Kukun esitykset ovat lämminhenkisiä ja niissä pyritään ottamaan lapsiyleisö mukaan leikkeihin heti alusta alkaen. Tämän lisäksi esityksen kulku joustaa lasten reaktioiden mukaan, esimerkiksi osa lauluista valitaan suurta pehmonoppaa heittämällä ja osa laulujen pulmatilanteiden ratkaisuista tulee lapsilta. Mimi ja Kuku -esityksen vuorovaikutteisen luonteen takia lasten pyöriminen Kulmalan ja Nurmisen jaloissa leikkien aikana on myös luontevaa.


title: Mimi ja Kuku

text: Mimi ja Kuku -duon toiminnan kantavana periaatteena on Nurmisen ja Kulmalan mukaan lapsen oman ajattelun ja mielikuvituksen aktivoiminen osallistavan teatterileikin ja musiikin keinoin. Toiminnan tavoitteena on heidän mukaansa vahvistaa lapsen itsetuntoa sekä eläytymis- ja empatiakykyä satumaailmassa seikkaillen ja erilaisia kiipeliin joutuneita satuystäviä auttaen. Koko Mimin ja Kukun ohjelmisto on luotu yhdessä heidän ohjaamiensa lasten kanssa. Mimin ja Kukun esitykset ovat olleet suosittuja, sillä esimerkiksi Turun Seikkailupuiston vuosien 2008 ja 2009 näytökset ovat kaikki olleet loppuunmyytyjä.


title: Mimi ja Kuku

text: Nurminen ja Kulmala ovat myös tehneet vuonna 2008 Pikku Kakkosen sunnuntai- ja perjantaiaamuihin 20-osaisen, neljävuotiaille ja sitä nuoremmille lapsille suunnatun Mimi ja Kuku -televisiosarjan. Sen tavoitteena on saada lapsi laulamaan ja liikkumaan Mimi-tytön ja Kuku-leijonan johdolla. Kuten musiikkiteatterissakin, Majka Nurminen näyttelee sarjassa Mimiä ja Kukua näyttelee Anna Kulmala. Molemmat ovat toimineet sarjan käsikirjoittajina. Ohjelman laulut ovat yksin Nurmisen tekemiä. TV-sarjan lavastaja on Marjaana Pirskanen, puvustaja Jaana Aro, maskeeraaja Johanna Vänttinen, ohjaaja Johanna Smith ja tuottaja Teija Ryösä.


title: Mimi ja Kuku

text: Sarja sisältää lähes kuusikymmentä leikkiä ja laulua. Ohjelman tarkoitus on aktivoida lasta ja tuottaa pienelle katsojalle onnistumisen elämyksiä ja tätä kautta vahvistaa hänen itsetuntoaan ja rohkeuttaan opetella uusia asioita. Ohjelmassa tärkeitä osioita ovat jaksosta toiseen toistuvat rutiinit, lorut ja laululeikit. Vaikka kohdeyleisöön kuulumattomia aikuisia katsojia toisto voi ärsyttää, on toisto tärkeää pienimmille lapsille suunnatuissa ohjelmissa. Toisto tekee asioista tutumpia ja lapselle helpompia ymmärtää.


title: Mimi ja Kuku

text: Sarjan jokainen osa seuraa samaa peruskaavaa, jonka osioiden sisältö vaihtelee jaksosta toiseen. Jakso alkaa aamulaululla, jossa lapsi kutsutaan mukaan aamuleikkiin. Mimin ja Kukun aamupuuhia seuraa tehtävälaulu, jolla virittäydytään Tehtävä-osioon. Tehtäväosiossa tutustutaan lukuihin, muotoihin ja väreihin. Kuku-leijonan arvuuttelulaulu johdattaa auttamis-osioon ja Taikalaatikon yllätykseen. Auttamis-osiossa opetellaan myötäelämisen taitoja ja pelastetaan pulaan joutuneita ystäviä leikkien ja laulaen. Taikalaatikosta ilmestyy aina uusi autettava ja vaihtuva pieni lorulaulu. Musiikkiruletti-osio sisältää kuusi vaihtuvaa laululeikkiä, joissa mm. soitetaan ilmakitaraa, opetellaan pitämään kiinni omasta mielipiteestä, leikitään erilaisia eläimiä,leivotaan kakku ja siivotaan. Ohjelmaan sisältyy myös lapsi-inserttejä, joiden on osaltaan tarkoitus kannustaa katsojaa osallistumaan leikkiin.


title: Mimi ja Kuku

text:
Ohjelman lavasteiden ja puvustuksen kirkkaat väripinnat on suunniteltu varta vasten pieniä lapsia ajatellen. Hahmot ovat vahvasti tyypiteltyjä ja ilmaisu tarkoituksellisen suurta.Nurminen ja Kulmala rekisteröivät parisuhteensa 17. heinäkuuta 2014.. He ovat avoimesti kertoneet homoseksuaalisuudestaan.
Mimin esittäjältä Majka Nurmiselta löydettiin maaliskuussa 2017 kaksi kasvainta kurkusta ja hän joutui kolmen kuukauden puhekieltoon. Esiintymiset hoidettiin tämän takia eri tavalla, Kuku puhui ja Mimi oli hiljaa.


title: Couzon-au-Mont-d’Or

text: Couzon-au-Mont-d’Or on kunta Rhônen departementissa Rhône-Alpesin hallintoalueella Ranskassa. Kunnassa oli 2 609 asukasta vuoden 1999 väestönlaskennassa. Couzon-au-Mont-d’Orin pinta-ala on kolme neliökilometriä. Couzon-au-Mont-d’Or kuuluu Lyonin suurkaupunkialueeseen "Communauté urbaine de Lyon".


title: Collonges-au-Mont-d’Or

text: Collonges-au-Mont-d’Or on kunta Rhônen departementissa Rhône-Alpesin hallintoalueella Ranskassa. Kunnassa oli 3 420 asukasta vuoden 1999 väestönlaskennassa. Collonges-au-Mont-d’Orin pinta-ala on neljä neliökilometriä. Collonges-au-Mont-d’Or kuuluu Lyonin suurkaupunkialueeseen "Communauté urbaine de Lyon".


title: Albigny-sur-Saône

text: Albigny-sur-Saône on kunta Rhônen departementissa Rhône-Alpesin hallintoalueella Ranskassa. Kunnassa oli 2 820 asukasta vuoden 2014 väestönlaskennassa. Albigny-sur-Saônen pinta-ala on kolme neliökilometriä. Albigny-sur-Saône kuuluu Lyonin suurkaupunkialueeseen.


title: Olga Šišigina

text: Olga Šišigina (s. 23. joulukuuta 1968 Almaty) on entinen kazakstanilainen pika-aitajuoksija.


title: Olga Šišigina

text: Olga Šišigina saavutti vuonna 1995 kaksi MM-hopeaa, Barcelonan sisäratojen MM-kilpailuissa 60 metrin aitajuoksussa ajalla 7,92 s ja Göteborgin ulkoratojen MM-kilpailuissa 100 metrin aitajuoksussa ajalla 12,80 s. Kesäkuussa hän juoksi Luzernissa 100 metrin aitajuoksun ennätyksekseen jääneen ajan 12,44 s. Seuraavana vuonna hän jäi kiinni dopingin käytöstä ja sai kahden vuoden kilpailukiellon.


title: Olga Šišigina

text: Vuonna 1999 Šišigina juoksi 60 metrin aitajuoksussa ennätyksensä 7,82 s ja voitti kultaa Maebashin sisäratojen MM-kilpailuissa ajalla 7,86 s. Ulkoratojen MM-kilpailuissa Sevillassa hän juoksi huippuajan 12,51 s mutta jäi neljänneksi. Sydneyn 2000 olympialaisissa hän voitti kultaa ajalla 12,65 s Nigerian Glory Alozieta 0,03 sekuntia nopeampana.


title: Olga Šišigina

text: Šišiginan uran viimeinen huippuvuosi oli 2001. Hän sai sijoittui neljänneksi Lissabonin sisäratojen MM-kilpailuissa ajalla 7,96 s ja sai pronssia Edmontonin ulkoratojen MM-kisoissa ajalla 12,58 s.


title: Olga Šišigina

text: Sileillä ratamatkoilla Šišigina juoksi ennätyksikseen 60 metrillä 7,33 s (vuonna 2002) ja 100 metrillä 11,13 s (vuonna 2000).


title: −0

text: −0 (negatiivinen nolla tai miinusnolla) on joissakin yhteyksissä käytettävä esitys nollalle. Luku 0 ei matemaattisessa mielessä ole positiivinen tai negatiivinen luku, mutta tietyissä tilanteissa nollankin yhteydessä etumerkkejä käytetään.


title: −0

text: Tietokoneohjelmoinnissa IEEE 754 -liukulukustandardissa negatiivinen nolla kuvataan binääriluvulla, jonka etumerkkibitti on yksi ja kaikki muut bitit nollia. Tietotekniikassa negatiivista nollaa käytetään joskus esimerkiksi tilanteissa, jossa nollaa pienempi luku pyöristetään nollaksi, tai jos laskennan yhteydessä tapahtuu aritmeettinen alivuoto.


title: −0

text: Meteorologiassa miinusnollaa käytetään sääennusteiden yhteydessä, ilmoitettaessa lähellä nollaa, mutta sen alapuolella, olevat lämpötilat. Tämä on käyttökelpoista erityisesti Celsiusasteikon yhteydessä, koska vesi jäätyy nollan alapuolella ja sulaa nollan yläpuolella.


title: Äärettömän apinajoukon lause

text: Äärettömän apinajoukon lause on todennäköisyyslaskentaan liittyvä teoreema ja ajatuskoe, jonka mukaan kirjoituskoneen ääreen pantu apina kirjoittaa melkein varmasti lopulta Shakespearen koko tuotannon tai muun halutun tekstin, kunhan sille annetaan tarpeeksi aikaa.


title: Äärettömän apinajoukon lause

text: Lausetta voi pohtia matemaattisesti todennäköisyyslaskennan kautta. Todennäköisyys tietylle näppäilysarjalle (Shakespearen tuotanto) on pieni, mutta olemassa. Kun aika lähestyy ääretöntä, todennäköisyys sille, että apina kirjoittaa tämän sarjan, lähestyy yhtä. Todennäköisyysmatematiikassa "melkein varmasti" tarkoittaa, että lopputuloksen todennäköisyys on 1; lopputulos ei ole mahdollinen "varmasti", koska se tarkoittaisi, että kaikki muut lopputulokset olisivat kokonaan poissuljettuja ja tämä lopputulos olisi ainoa mahdollinen.


title: Äärettömän apinajoukon lause

text: "Apina" on puolestaan kuviteltu ihanneapina, joka tuottaa kirjoituskonetta käyttäessään satunnaisen pituisen ja sisällöltään täysin satunnaisen merkkijonon. Kun ajatuskoetta kokeiltiin käytännössä kuukauden mittaisessa, Plymouthin yliopiston järjestämässä kokeessa Paigntonin eläintarhassa makakeilla, apinat eivät kirjoittaneet satunnaisia merkkijonoja vaan lähinnä painoivat samoja näppäimiä.


title: ISO 3103

text: ISO 3103 on ISO:n julkaisema standardi teen valmistukseen ja aistinvaraiseen arviointiin.


title: ISO 3103

text: Teen yhtenäisempää arviointia ja vertailua varten laaditun ISO-standardin lisäksi julkaistu monia enemmän tai vähemmän virallisia ohjeita valmistaa juotavaa teetä, kuten brittiläiset (mustan) teen valmistusohjeet. Näitä, kuten ISO-standardikaan noudattamalla, ei kuitenkaan saada läheskään kaikista teetyypeistä valmistettua niiden aromikkuuden ja muut toivotut ominaisuudet parhaiten esilletuovaa teejuomaa.


title: ISO 3103

text: ISO 3103-standardin pohjana toimineelle brittistandardille myönnettiin kirjallisuuden huuhaa-Nobel eli Ig Nobel-palkinto vuonna 1999.


title: Natsiufot

text: Natsiufot viittaavat ufoihin, jotka on ufologiassa, salaliittoteorioissa ja tieteisfiktiossa yhdistetty natsi-Saksaan. Natsien on väitetty suunnitelleen ennen toista maailmansotaa tai sen aikana lautasen muotoisia lentoaluksia, mutta todisteita niiden rakentamisyrityksistä ei ole.


title: George P. Burdell

text: George P. Burdell on kuvitteellinen henkilö, joka ilmoitettiin sisään "Georgia Techiin" vuonna 1927 käytännön vitsinä. Sen jälkeen Burdell on saanut oppilaitoksesta useita tutkintoja, käynyt armeijan, mennyt naimisiin ja ollut useissa työpaikoissa. Yhteen aikaan Burdell jopa johti Timen internetäänestystä vuoden henkilöksi. Burdell on nykyään Georgia Techin tärkeä perinne, hänestä luennoidaan kaikille opinahjon uusille oppilaille.


title: Vessahuumori

text: Vessahuumori on huumorin alalaji, jossa hauskuus perustuu ruumiintoimintoihin, joita pidetään useissa kulttuureissa tabuina. Vessahuumori on suosituimmillaan normaalisti lasten ja nuorten keskuudessa. Muun muassa "South Park" -sarjan Terrance ja Phillip tekevät vessahuumorivitsejä.


title: War on Terror

text: War on Terror on TerrorBull Gamesin vuonna 2006 julkaisema satiirinen lautapeli. Pelissä on tavoitteena valloittaa tai ”vapauttaa” maailma.


title: Isokauluskaija

text: Isokauluskaija ("Psittacula eupatria") on aasialainen kaijalaji, joka voi vankeudessa elää noin 30-vuotiaaksi.


title: Isokauluskaija

text:
Isokauluskaijoilla on iso nokka ja pitkä pyrstö. Pituutta näillä linnuilla on noin 59 cm ja ne painavat noin 220–240 grammaa.
Isokauluskaijat ovat kokonaan vihreitä, mutta niiden siipiä koristavat viininpunaiset laikut. Koiraalla on musta-vaaleanpunainen "kaulanauha", joka ilmaantuu muutaman vuoden ikäisenä. Naarailla ja nuorilla yksilöillä kaulanauha näkyy vain hyvin haaleana. Isokauluskaijoista on jalostettu muutamia värimuunnoksia, mm. keltainen eli lutino.


title: Isokauluskaija

text: Isokauluskaijat ovat kotoisin Sri Lankasta, Itä-Afganistanista, Länsi-Pakistanista, Intiasta, Bangladeshistä, Indokiinasta ja Andamaaneilta. Lajista tunnetaan viisi alalajia. Sen holotyypin kuvaili Carl von Linné Gingistä Tamil Nadusta Intiasta 1766.


title: Isokauluskaija

text: Naaras munii 2–6 munaa ja hautoo niitä 23–28 päivää.


title: Laurin & Klement

text: Laurin & Klement oli böömiläinen autojen, polkupyörien ja moottoripyörien valmistaja. Yhtiön perustivät Václav Laurin ja Václav Klement.


title: Laurin & Klement

text: Aluksi yhtiö teki polkupyöriä, vuodesta 1899 lähtien moottoripyöriä ja vuodesta 1905 lähtien myös autoja (Voiturette Laurin & Klement A). Ensimmäinen malli oli pieni kevytrakenteinen Voiturette A, jota valmistettiin noin sata kappaletta. Yritys vei autoja ulkomaille jo hyvin varhaisessa vaiheessa. Se käytti autoissaan myös uusia teknisiä ratkaisuja, yhtenä esimerkkinä vuoden 1907 Model FF:ssä ollut yksi maailman ensimmäisistä 8-sylinterisistä moottoreista.


title: Laurin & Klement

text: Kevyiden hyötyajoneuvojen valmistus alkoi vuonna 1907. Tämän jälkeen aloitettiin nelisylinterisellä bensiinimoottorilla varustetun, ketjuvetoisen, 22-paikkaisen linja-auton sekä kantavuudeltaan neljän tonnin kuorma-auton valmistus. Pian näiden rinnalle esiteltiin 1,5 tonnin F-malli. Vuonna 1914 mallistossa oli kantavuudeltaan kahden, kolmen, neljän ja kuuden tonnin kuorma-autot. Niissä käytettiin nelisylinterisiä bensiinimoottoreita tehoiltaan 18, 22 ja 35 hevosvoimaa. Joitain malleja tehtiin vain erikoistilauksesta.


title: Laurin & Klement

text: Vuonna 1913 yritys otti haltuunsa Reichenbergissä toimineen Reichenberger Automobil Fabrikin.


title: Laurin & Klement

text: Tuotannon siirryttyä Mladá Boleslaviin suunniteltiin kantavuudeltaan 2–4-tonninen nokallinen M-sarja, jossa oli 22/40 hv tehoinen, 5,9-litrainen nelisylinterinen bensiinimoottori. Suunnittelutyö valmistui ensimmäisen maailmansodan alkuaikoina. Sodan päätyttyä mallistoa laajennettiin yhden tonnin ja 1,25 tonnin malleilla. Ensimmäisessä oli 2,4-litrainen, jälkimmäisessä 4,7-litrainen moottori. Näitä seurasi malli 540, jonka kantavuus oli neljä tonnia.


title: Laurin & Klement

text: Tehdas siirtyi vuonna 1924 Plzeňiin, jossa 540-mallista kehitettiin kolmiakselinen, nivelrunkoinen 24–30 -paikkainen linja-automallisto.


title: Laurin & Klement

text: Viimeinen Laurin & Klement -kuorma-automalli oli 1,25-tonninen tyyppi 115 vuodelta 1925. Saman vuoden aikana yrityksestä tuli osa Škodovy závody -yhtymää, jolloin autojen merkiksi tuli Škoda.


title: Laurin & Klement

text: Suomessa tiedetään olleen 1920-luvulla ainakin kaksi Laurin & Klement -henkilöautoa. Toinen oli rekisteröity Uudenmaan ja toinen Hämeen lääniin.


title: Max Schöne

text: Max Schöne (20. tammikuuta 1880 Berliini – 16. tammikuuta 1961) oli saksalainen uimari. Hän voitti olympiakultaa 200 metrin joukkuekilpailusta Pariisissa 1900 Ernst Hoppenbergin, Max Hainlen, Julius Freyn ja Herbert von Petersdorffin kanssa.


title: 112 Gripes about the French

text: 112 Gripes about the French oli Yhdysvaltain armeijan vuonna 1945 julkaisema vihkonen, jonka tarkoitus oli auttaa yhdysvaltalaisia sotilaita ymmärtämään paikallista ranskalaisväestöä paremmin ja lievittää näiden välisiä jännitteitä. Vihko on laadittu kysymys ja vastaus -muotoon ja esittää järkeenkäyvät selitykset lukuisiin yleisiin ranskalaisia koskeviin valituksiin.


title: 112 Gripes about the French

text: Vihko on julkaistu vuonna 2004 uudelleen englanniksi (ISBN 1-4191-6512-7) ja ranskaksi nimellä "Nos amis les Français" eli "ystävämme ranskalaiset" (ISBN 2-7491-0128-X).


title: Warsangelin geradikunta

text: Warsangelin geradikunta eli Pohjois-Somalian sulttaanikunta sijaitsi nykyisen Somalimaan ja Puntmaan alueella. Siitä kasvoi Afrikan sarven suurin sulttaanikunta, jota hallitsi 1200-luvulla syntyneen Gerad Dhidhin jälkeläiset. Geradin asema periytyi. Oli tärkeää, että äiti kuului tiettyyn kuninkaalliseen sukuun. Vaikka geradit olivat miehiä, vallanperimys kulki siis matrikaalista linjaa. Geradi oli ainakin muodollisesti yksinvaltias. Hänellä oli monia muita arvonimiä, kuten talon valtias tai sulttaanien sulttaani. Hallitsijat eivät kuitenkaan kutsuneet itseään sulttaaniksi vaan geradiksi. Sulttaanin arvonimen otti käyttöön vasta sulttaani Mohamud Ali Shiren 1800-luvun lopulla. Warsangelin geradit olivat Afrikan sarven vaikutusvaltaisimpia hallitsijoita.


title: Puttila

text: Puttila () on maalaiskunta ja sen keskuskylä Leningradin alueen Kirovskin piirissä Venäjällä. Se sijaitsee Laatokan eteläpuolella 28 kilometriä Kirovskista itään. Kylässä on 2 000 ja kunnassa 2 300 asukasta (vuonna 2011).


title: Puttila

text: Puttilan kunnan pinta-ala on 555,83 neliökilometriä. Se rajoittuu idässä ja kaakossa Kirovskin piirin Naasian, lounaassa Namkun ja luoteessa Priladožskin kuntiin sekä koillisessa Laatokkaan. Pinta-alasta 67,6 % on vesistöjä, 11,8 % metsää, 10,5 % maatalousmaata ja 2,1 % asuinaluetta.


title: Puttila

text: Kunta sijaitsee Olhavan tasangolla. Sen alueella virtaa Naasianjoki ja joukko pienempiä puroja. Laatokan ohella ainoa järvi on Holskovo. Seudulla on paljon soita. Hyötykaivannaisiin kuuluvat rakennuskivi ja turve.


title: Puttila

text: Keskuskylän lisäksi kuntaan kuuluu Naasian asemataajama (ven. "Nazija") ja kuusi kylää: Ala-Seltikka ("Nižnjaja Šaldiha"), Hyvilä ("Poljany"), Maitohuhta ("Aleksejevka"), Petroussina ("Petrovštšina"), Valossina ("Valovštšina") ja Ylä-Seltikka ("Gornaja Šaldiha"). Puttilan jälkeen toiseksi suurin asutuskeskus on yli sadan asukkaan Valossina. Maitohuhdassa ei ole lainkaan vakituista asutusta. Naasian aseman lähellä sijaitsee suuri puutarhapalsta-alue, jossa kesäaikaan arvioidaan olevan noin 5 000 asukasta.


title: Puttila

text: Paikkakunnan nimitys perustuu slaavilaiseen henkilönimeen Putilo. Seudulla sijainnut Lopen pogosta mainitaan ensimmäisen kerran Vatjan viidenneksen verokirjassa vuonna 1500. Ruotsin vallan aikana 1600-luvulla Puttila oli Lopen luterilaisen seurakunnan keskus. 1700-luvun alun sotavuosina venäläiset hävittivät pitäjää ja polttivat kylässä sijainneen kirkon. Pietari I siirsi vuonna 1712 seudulle venäläisiä talonpoikia louhimaan kalkkikiveä, jota käytettiin Pietarin kaupungin rakentamiseen. Luterilainen kirkko pystytettiin Markkovan kylään, josta seurakunta sai uuden nimensä.


title: Puttila

text: Kunnan läpi kulkevat Pietarin ja Murmanskin välinen M18-valtatie sekä Pietarin ja Olhavan välinen rautatie, jolla on Naasian ja Hyvilän asemat sekä 75. ja 77. kilometrin pysähdyspaikat. Naasian asemalta johtaa osittain asfaltoitu maantie Puttilan kautta Ala-Seltikkaan ja sieltä soratie Lavrovoon. Puttilasta on linja-autoyhteydet Pietariin, Kirovskiin sekä Siiherin asemalle Naasian kaupunkitaajamaan. Puttilan lähellä M18-valtatien varrella on huoltoasema.


title: Puttila

text: Paikallisista elinkeinoista tärkeimpiä erilaiset palvelut (60 % työpaikoista) sekä maatalous. Puttilan kylässä toimii karjanhoitoon erikoistunut maatalousyritys Dalnjaja poljana. Teollisuutta edustavat kivijalostamo ja leipomo. 80 % työvoimasta käy töissä kunnan ulkopuolella.


title: Puttila

text: Puttilan palveluihin kuuluvat lastentarha, keskikoulu, kulttuuritalo, kirjasto, pieni poliklinikka, posti, pankki ja joukko kauppoja. Valossinassa ja Naasian asemataajamassa on lääkintäasemat. M18-valtatien varrella Ylä-Seltikan lähellä toimii pieni kahvila.


title: Puttila

text: Paikallisia nähtävyyksiä ovat Laatokan kanavat, Puttilan raunioitunut kirkko ja tsasounat sekä Petroussinan lähellä sijaitseva lehtikuusimetsä. Seudulla on useita toisen maailmansodan muistomerkkejä ja neuvostosotilaiden hautapaikkoja.


title: The Puppy Channel

text: The Puppy Channel oli lyhytaikainen yhdysvaltalainen televisiokanava. Sen ohjelma koostui ainoastaan koiranpentuja käsittelevästä kuvamateriaalista. Kanava aloitettiin vuonna 1997.


title: Educode

text: Educode Oy on Nordic Morningin tytäryhtiö. Toimipiste sijaitsee Helsingissä.


title: Educode

text: Educode muodostettiin Opetusalan koulutuskeskuksesta eli Opekosta, joka oli aloitti toimintansa vuonna 1998. Opeko muodostettiin Tampereen Ammattikasvatushallinnon koulutuskeskuksesta 1988 ja Heinolan kurssikeskuksesta 1972. (Laki) Opeko toimi opetushallituksen alaisuudessa, kunnes se yhtiöitettiin 1.1.2010, jolloin siitä tuli valtion kokonaan omistama Opetusalan koulutuskeskus Educode Oy. 1.3.2012 Edita Oy osti koko Educoden osakekannan. Educode on nyt osa Editaa (Nordic Morning) ja on sen tytäryhtiö. Educode Oy:n Heinolan toimipiste siirtyi Lahteen juna-aseman viereen tammikuussa 2013.Tampereen toimipiste lakkautettiin 2014 ja toiminnat keskitettiin Lahteen. Lahden toimipiste lakkautettiin 2015 ja toiminta siirtyi Helsinkiin Nordic Morningin tiloihin. Toiminta jatkuu pienenä opetusalan jatko- ja täydennyskoulutusta järjestävänä yhtiönä toistaiseksi.


title: Monkey Tennis

text: Monkey Tennis () on brittiläinen populaarikulttuurin fraasi, jota käytettiin ensi kertaa 1990-luvun lopulla. Se lähti sitcomin vitsistä, ja sitä on siitä lähtien käytetty esimerkkinä hypoteettisesta kaikkein huonoimmasta mahdollisesta televisio-ohjelmasta.


title: Spagettipuu

text: Spagettipuu oli kuvitteellinen puulaji, jonka BBC keksi vuonna 1957 aprillipäivän pilaksi. Vitsin tueksi BBC lähetti kolmeminuuttisen "Panorama"-ohjelman, jossa kerrottiin Sveitsissä kasvatettavista puista, joissa kasvoi spagettia. Pilan johdosta BBC sai satoja puheluita, joissa tiedusteltiin mistä kyseisen kasvin voisi itselleen hankkia. Spagettipuu-huijausta pidetään eräänä ensimmäisistä aprillipiloista, joissa televisiota on käytetty pilan välineenä. Runsaan yleisöpalautteen vuoksi BBC tunnusti pilan vielä samaisen aprillipäivän iltana.


title: Big Mac -indeksi

text: Big Mac -indeksi on eri maiden hintatasojen ja ostovoimien vertailuun tarkoitettu indeksi, joka julkaistiin ensi kerran vuonna 1986. Indeksin kehitti arvostettu brittiläinen "The Economist" -aikakauslehti. Indeksi tuottaa eri maiden hyödykekorin, jossa on vain Big Mac, perusteella valuutan yli- tai aliarvostusta yksinkertaisesti kuvaavan mittarin. Taloustieteessä tapaa kutsutaan ostovoimapariteetiksi. Koska samaa tuotetta myydään yli 120 maassa, se antaa laajuutta indeksille.


title: Lenny Bruce

text: Lenny Bruce, oik. Leonard Alfred Schneider (13. lokakuuta 1925 – 3. elokuuta 1966) oli kiistelty amerikkalainen stand up -koomikko, kirjailija, yhteiskuntakriitikko ja satiirikko, joka vaikutti 1950- ja 1960-luvuilla. Hänen tuomionsa epäsiveellisyysoikeudenkäynnissä vuonna 1964 oli myös kiistelty, ja se johti lopulta ensimmäiseen kuolemanjälkeiseen armahtamiseen New Yorkin historiassa.


title: Lenny Bruce

text: Bruce syntyi Mineolassa, New Yorkissa. Hän oli ortopedin ja vaudeville-näyttelijättären poika. Kun Bruce oli viisivuotias, hänen vanhempansa erosivat ja hänen sukulaisensa kasvattivat hänet. Toisen maailmansodan aikana hän palveli laivastossa kevyellä risteilijällä. Hänet vapautettiin palveluksesta vuonna 1946, kun hän oli pukeutunut naiseksi. Vietettyään jonkin aikaa sekalaisissa töissä, hän muutti Hollywoodiin opiskellakseen näyttelemistä. Vuonna 1947 hän muutti nimensä Bruceksi, koska "Leonard Alfred Schneider kuulosti liian Hollywoodilta."


title: Lenny Bruce

text: 1950-luku oli läpimurtovuosikymmen Brucelle ja koomikoille kuten Mike Nichols, Elaine May, Mort Sahl, jotka olivat kaikki juutalaisia omine näkemyksineen etnisyydestä. Bruce työskenteli yökerhoissa Brooklynissa ja Baltimoressa, jossa hän tapasi striptease-tanssija Harriet Jolliffin (s. 1927, taiteilijanimeltään Hot Honey Harlowe). Harlowe oli karannut kotoaan teini-ikäisenä ja viettänyt jonkin aikaa vankilassa. "Honey ja minä vain katsoimme toisiamme ja se teki meidät kuumaksi," Bruce sanoi myöhemmin. He menivät naimisiin vuonna 1951.


title: Lenny Bruce

text: Bruce esiintyi vuonna 1949 Arthur Godfrey's Talent Scouts -ohjelmassa ja saavutti kansallista huomiota uskaliaalla satiirillaan, jossa hän koetteli tabuiksi koettuja aiheita, kuten rotupelkoja, seksuaalifantasioita, jännitteitä juutalaisten ja kristittyjen välillä sekä presidenttejä. Hänen älynsä ja jäljittelemätön suorapuheisuutensa sai aikaan ihailua etenkin liberaaleissa kirjallisuuspiireissä.


title: Lenny Bruce

text: Harlowe esiintyi kahdessa elokuvassa vuosina 1953 ja 1954 ennen heidän eroaan vuonna 1957. Harlowe, joka julkaisi myöhemmin muistelmat, kuoli Honolulussa vuonna 2005.


title: Lenny Bruce

text: Bruce työskenteli Hollywoodin yökerhoissa ja paikallisessa televisio-ohjelmassa. Vuonna 1961 Bruce vangittiin siveettömyyssyytteiden vuoksi ja vuonna 1963 hänen ei sallittu matkustaa Britanniaan. Lopulta Brucen show kiellettiin sekä Englannissa että Australiassa. Lukuisat yökerhot lakkauttivat Brucen esiintymisen, sillä he olettivat sen vain johtavan pidätykseen, ja Bruce ei voinut enää esiintyä. Bruce ajautui konkurssiin. Hugh Hefner sai idean Brucen omaelämäkerrasta, joka ilmestyi "Playboy"-lehdessä seuraavan kahden vuoden aikana ja "How to Talk Dirty and Influence People" -kirjana vuonna 1965.


title: Lenny Bruce

text: Painostuksesta huolimatta Bruce kieltäytyi siivoamasta kieltään. Vuonna 1964 Bruce tuomittiin epäsiveellisestä näytöksestä Greenwich Villagessa. Norman Mailer, James Jones ja muut merkittävät kirjailijat ja älyköt puolustivat häntä yhteiskunnallisena satiirikkona "Swiftin, Rabelais'n ja Twainin perinteen hengessä." Myöhäisinä vuosinaan Bruce tuli riippuvaiseksi heroiinista. Vuonna 1963 hänet tuomittiin laittomasta huumeiden hallussapidosta. Bruce kuoli yliannostukseen 3. elokuuta 1966 kotonaan Hollywood Boulevardilla 40-vuotiaana.


title: Lenny Bruce

text: Joulukuussa 2003 New Yorkin kuvernööri armahti Brucen yli 40 vuotta vanhasta tuomiostaan, mikä oli kaupungin ensimmäinen kuolemanjälkeinen armahtaminen. Kuvernööri kutsui armahtamista New Yorkin julistautumiseksi noudattaa perustuslain ensimmäistä lisäystä, joka suojelee sananvapautta.


title: Punaporu

text: Punaporu () on kaupunkityyppinen taajama Leningradin alueen Tusinan piirissä Venäjällä. Se sijaitsee 20 kilometriä kaakkoon Pietarista, Moskovaan johtavan pääradan varrella (Popovkan asema).


title: Punaporu

text: 1800-luvun lopussa seutu oli suosittua huvila-aluetta. Taajama on perustettu vuonna 1935. Toisen maailmansodan aikana se tuhoutui kokonaan. Nykyään asukkaita on 4 800 henkeä (2006).


title: Punaporu

text: Taajaman lähellä sijaitsee Krasnyi Borin ongelmajätekaatopaikka, joka on Luoteis-Venäjän suurin vaarallisten aineiden kaatopaikka, ja sen yhteydessä toimiva jätteenkäsittelylaitos.


title: Eduardo César Daud Gaspar

text: Eduardo César Daud Gaspar, yleensä vain Edu (s. 15. toukokuuta 1978 São Paulo, Brasilia) on brasilialainen jalkapalloilija, pelipaikaltaan keskikenttäpelaaja. Hänellä on myös Portugalin kansallisuus.


title: Eduardo César Daud Gaspar

text: Uransa aikana hän on edustanut Corinthiansia, Arsenalia ja Valenciaa.


title: Eduardo César Daud Gaspar

text: Seurajoukkueet


title: Eduardo César Daud Gaspar

text: Maajoukkue


title: Muna vai kana

text: Muna vai kana tai kana vai muna on metaforan muotoon puettu kehämäinen syy ja seuraus -dilemma, joka muotoillaan usein kysymysmuotoon seuraavasti: ”Kumpi oli ensin, muna vai kana?” Munalla tarkoitetaan tässä yleensä juuri kananmunaa, ja ongelma on, mistä syntyi ensimmäinen kana tai mistä tuli ensimmäinen kananmuna, kun molemmat ovat toistensa seurauksia.


title: Muna vai kana

text: Dilemmaan viittaavia tekstejä on löydetty jo antiikin Kreikan filosofeilta. On esitetty teksteihin perustuvia väitteitä, joiden mukaan antiikin Kreikassa keskusteltiin laajasti aiheesta. Antiikin filosofeille kysymys oli suoraan yhteydessä myös kysymyksiin elämän ja kaikkeuden alkuperästä.


title: Muna vai kana

text:
Aristoteles päätyi ongelmaa miettiessään lopputulokseen, että kana ja muna ovat olleet olemassa aina. Hän vertasi asiaa seuraavasti:
Kysymykseen on vuosien aikana esitetty lukuisia erilaisia ratkaisuja, mutta kysymystä ei ole saatu yksiselitteisesti ratkaistuksi.


title: Muna vai kana

text: Ennen lintuja oli jo erilaisia munista kuoriutuvia eläimiä, joten oli myös munia. Siksi jotkut sanovat vastaukseksi ”muna”. Tämän takia on joskus tarpeen selventää, että kyseessä oleva muna on nimenomaisesti ”kananmuna”.


title: Muna vai kana

text: Brittiläinen geneetikosta, filosofista ja kanafarmarista koostunut tutkimusryhmä päätyi tulokseen, että muna oli ennen kanaa. Ryhmän mukaan johtopäätös perustuu siihen, että geneettinen materiaali ei muutu eläimen elinaikana. Sen vuoksi ensimmäinen lintu, joka muuttui evoluution tuloksena kanaksi, luultavasti esihistoriallisella ajalla, on ensin esiintynyt alkiona munan sisällä. Samaa mieltä on myös HowStuffWorks-sivusto, jonka mukaan kaksi esikanaa paritteli ja tuotti mutaatioiden kautta tsygootin, josta kehittyi lopulta kana. Sivuston mukaan munankin oli siis oltava kananmuna, ja se tuli luonnollisesti ennen kanaa, koska tsygootti oli kananmunassa.


title: Muna vai kana

text: Ekologian ja ympäristötieteiden professori Kai Lindströmin mukaan kana oli ennen munaa. Hänen päättelynsä perustuu siihen, että kaikkein yksinkertaisimmat eliöt ovat yksisoluisia ja käyttävät jakaantumista lisääntymiskeinona. Yhdestä solusta tulee kaksi uutta solua, lapsisolua, jotka ovat samanlaisia kuin emosolukin, vain pienempiä. Suvullisessa lisääntymisessä kaksi sukusolua tuottaa yhden uuden yksilön, usein emosolun ulkopuolella. Kanalla sukusoluja tuottavat aikuisvaihteet ovat hänen mukaansa niin monimutkaisia, että tsygootti joutuu kehittymään vielä paljon ennen aikuisuutta. Toisin sanottuna muna ei ollut vielä kananmuna, mutta tämän eliön kehittyessä siitä tuli kana, joka muni sitten kananmunan.


title: Muna vai kana

text: Kolmannen vaihtoehdon mukaan eläinten luokittelu lajeiksi on epämielekästä, koska jokainen eliö on ainutlaatuinen yksilö ja lajien välisiä rajoja on mahdotonta määrittää tarkasti. Sen takia kanan ja esikanan välistä rajaa on mahdotonta määritellä, joten on myös mahdotonta määritellä ensimmäistä kanaa tai munaa.


title: Muna vai kana

text: Ongelmaa voidaan lähestyä myös käyttäen hyväksi "kanan" ja "munan" määritelmiä. Jotkut pitävätkin kysymystä vain "kananmunan" määritelmään liittyvänä. Biologiassa termi muna on hyvin tulkinnanvarainen, eikä esimerkiksi jaksottaisen tasapainon malli tee selvää eroa kanan ja sitä lähimpien "esikanojen" välille. Muna vai kana -dilemma voidaan liittää siis läheisesti myös lajiutumiseen ja kysymykseen siitä, milloin laji on muuttunut toiseksi tai jakautunut kahdeksi uudeksi lajiksi. Seuraavassa on muutamia erilaisia määritelmiä ja niiden loogiset seuraukset:


title: Willie Banks

text: William "Willie" Augustus Banks III (s. 11. maaliskuuta 1956 Travis Air Force Base, Kalifornia) on yhdysvaltalainen kolmiloikkaaja.


title: Willie Banks

text:
Banks saavutti hopeaa Helsingin MM-kilpailuissa 1983 tuloksella 17,18 m. Hän hävisi kilpailun voittaneelle Zdzisław Hoffmannille 24 senttiä. Los Angelesin olympialaisissa 1984 Banks sijoittui kuudenneksi hypättyään 16,75 .
Banks hyppäsi 16. kesäkuuta 1985 Indianapolisissa uuden kolmiloikan maailmanennätyksen 17,97 m. Sen rikkoi vasta kymmenen vuotta myöhemmin Jonathan Edwards.


title: Willie Banks

text: Banksin katsotaan tuoneen yleisurheilukentille sittemmin yleistyneet katsojien rytmikkäät taputukset suoritukseensa valmistautuville hyppääjille.


title: Something Else by The Kinks

text: Something Else by The Kinks on brittiläisen The Kinks -yhtyeen syyskuussa 1967 julkaistu viides studioalbumi. Albumi merkitsi yhteistyön päättymistä amerikkalaistuottaja Shel Talmyn kanssa. Tästä lähtien tuottamisesta vastasi yhtyeen johtohahmo Ray Davies.


title: Something Else by The Kinks

text: Teemallisesti "Something Else by The Kinks" käsittelee brittiläisiä aiheita. Psykedeelisen rockin aikakaudella albumi oli vallitsevien trendien vastainen, ja siitä muodostuikin siihen asti huonoiten myynyt Kinks-levy. Huolimatta siitä, että levy sisälsi suuret singlehitit ”Waterloo Sunset” ja ”Death of a Clown”, pääsi se Britanniassa vain sijalle 35 ja Yhdysvalloissa sijalle 153.


title: Something Else by The Kinks

text: Vuosina 1964–66 The Kinks oli saavuttanut kotimaassaan Britanniassa kaikkiaan kymmenen singlehittiä, joista kolme listaykkösiä. Vuoden 1967 paikkeilla yhtyeen nokkamies Ray Davies alkoi kuitenkin yksittäisten singlejen sijaan kiinnostumaan yhä enemmän albumikokonaisuuksista. Jo edellisvuonna julkaistua albumia "Face to Face" pidetään väljänä konseptialbumina, jolla oli havaittavissa Daviesin kehittymistä säveltäjänä ja sanoittajana. Monet levyn kappaleista käsittelivät brittiläistä yhteiskuntaa. Daviesin näkemykset tulivat aiheuttamaan erimielisyyksiä yhtyeen ja levy-yhtiö Pye Recordsin välillä, jota kiinnostivat vain singlehitit.


title: Something Else by The Kinks

text: Uusi albumi "Something Else by The Kinks" nauhoitettiin hajanaisissa sessioissa Lontoon Pye-studioiden kakkosstudiossa marraskuun 1966 ja kesäkuun 1967 välisenä aikana. Levytys alkoi, kun basisti Pete Quaife palasi Kinksiin oltuaan hoidettavana auto-onnettomuuden vuoksi. Levy oli yhtyeen ensimmäinen, joka tehtiin ilman tuottaja Shel Talmyn valvontaa, sillä Kinks oli juuri allekirjoittanut Pye Recordsin kanssa uusia levytyssopimuksia, joiden mukaan yhtye tuottaisi albuminsa itse, ja nokkamies Ray Daviesilla olisi päätäntävalta sen suhteen, mitä yhtyeeltä julkaistaisiin.


title: Something Else by The Kinks

text: Vaikka Ray Davies oli nousemassa laulunkirjoittajana todelliseksi ammattilaiseksi, studiossa hän toimi pitkälti vaiston varassa. Albumin jokaisessa kappaleessa oli omat ongelmansa, joihin yhtye löysi erilaiset ratkaisut. Kinks työskenteli pienellä budjetilla, eikä Pye-studioiden neliraitaisella äänityslaitteella voitu hioa kappaleita kovinkaan pitkään.


title: Something Else by The Kinks

text: Koska levy-yhtiö ei antanut Kinksille mahdollisuutta musiikillisesti monimuotoisiin sovituksiin, joutui yhtye usein improvisoimaan. Ray Daviesin tullessa tuottajana jatkuvasti itsevarmemmaksi löydettiin tarvittavia soundeja yhä omaperäisemmistä paikoista. Esimerkiksi puhallinsektiota imitoitiin lyömällä pahvilaatikon reunaa. ”Death of a Clownin” intro syntyi puolestaan Daviesin soittaessa pianon jousia harpun tapaan. Yhtye alkoi myös käyttämään mellotronia imitoidakseen muiden soittimien ääniä.


title: Something Else by The Kinks

text: Rumpali Mick Avoryn mukaan yhtyeellä oli erilaisia tapoja äänittää levyn kappaleet. Joissain kappaleissa luotiin ensin pohja rummuilla ja bassolla, kun taas joissain yhtye soitti samanaikaisesti. Useassa albumin kappaleessa yhtyettä avustaa sessiomuusikon ominaisuudessa kosketinsoittaja Nicky Hopkins, minkä lisäksi joissain kappaleissa taustalaulajana toimii Ray Daviesin vaimo Rasa.


title: Something Else by The Kinks

text: Kuten aikakaudelle oli tavallista, myös "Something Else by The Kinksistä" tehtiin sekä stereo- että monomiksaus. Monoääni oli vielä tuolloin rocklevyjen kohdalla hallitsevampi formaatti, stereo sen sijaan nähtiin yleisesti ”aikuisemman” musiikin äänentoistomuotona. "Something Else by The Kinksin" stereo- ja monopainoksissa on pieniä eroavaisuuksia, joista yleisimpinä erot lopun häivytyksissä () sekä soitinten keskinäisessä balanssissa. Lisäksi joissain tapauksissa jommankumman formaatin miksauksesta puuttuu soitinten päällekkäisäänityksiä. Joiden maiden painoksilla ilmestyi hieman erilaisia versioita kappaleista, kuten ”Afternoon Tea”, joka ilmestyi hieman Britannian-versiosta eroavana stereoversiona albumin Länsi-Saksan-painoksella sekä monoversiona kanadalaisella singlellä.


title: Something Else by The Kinks

text: Musiikillisesti "Something Else by The Kinks" on hyvin monimuotoinen albumi. Sillä on muun muassa bossanovaa (”No Return”), country-folkia (”Death of a Clown”), swingiä (”End of the Season”) ja barokkivaikutteita (”Two Sisters”). Levyn kappaleet käsittelevät brittiläistä elämää, joista selkeimpänä esimerkkinä käy ”Waterloo Sunset”. Kappaleiden aiheita ovat muun muassa iltapäivätee (”Afternoon Tea”), savukkeet (”Harry Rag”) ja rakastetun perään haikaileminen (”End of the Season”). Monessa laulussa käsitellään sellaisia aiheita lapsuudesta, jotka ovat ajan myötä kadonneet. Tästä syystä albumi on sävyltään huomattavan melankolinen, mikä luo suuren kontrastin niin sanotun rakkauden kesän 1967 ilmapiiriin. Aikakauden musiikillista kenttää hallitsi psykedeelinen rock, mutta Ray Davies keskittyi kirjoittamaan kaksi–kolmeminuuttisia pop-lauluja.


title: Something Else by The Kinks

text: Suurimman osan albumin kappaleista kirjoitti Ray Davies. Hän kuitenkin myös rohkaisi veljeään Dave Daviesia astumaan enemmän parrasvaloihin, ja niinpä tämä kirjoitti laulut ”Love Me Till the Sun Shines” ja ”Funny Face”. Kappaleen ”Death of a Clown” veljekset kirjoittivat yhdessä.


title: Something Else by The Kinks

text: Avausraita ”David Wattsin” tarina perustuu todellisen David Watts -nimisen henkilön ympärille. Ray Davies on kertonut haastattelussa, että Watts oli hänen hyvä ystävänsä sekä ”huono promoottori”. Hänen mukaansa Watts oli myös homoseksuaalina hetken aikaa kiinnostunut Dave Daviesista. Hänen suuntautumiseensa perustuvat rivit "And all the girls in the neighbourhood/Try to go out with David Watts/They try their best but can’t succeed..."


title: Something Else by The Kinks

text: Dave Davies kirjoitti ”Death of a Clownin” pianolla hänen äitinsä kodissa. Ray Davies toi kappaleeseen omia ideoitaan ja auttoi muovaamaan sitä lopulliseen muotoonsa. ”Two Sistersin” pääosassa ovat Sybilla- ja Priscilla -nimiset siskokset, mutta todellisuudessa laulu kertoo Ray Daviesin suhteesta hänen veljeensä, Kinksin toiseen kitaristiin Dave Daviesiin. Dave piti usein hauskaa kaupungilla, kun ”avioliiton vanki” Ray istui kotona perheensä kanssa. Dave Davies itse uskoo, että kappaleen sanoitukseen vaikutti veljesten erilaisen luonteen lisäksi myös se, että heillä oli perheessään myös kaikkiaan kuusi vanhempaa siskoa. Sessiomuusikko Nicky Hopkins soittaa kappaleessa cembaloa.


title: Something Else by The Kinks

text: ”Tin Soldier Man” tunnettiin työvaiheessa nimellä ”Sand on My Shoes”. Ray Davies kirjoitti sen isälleen, sillä hänellä oli tapana tehdä lauluja viihdyttääkseen perhettään. Alun perin kappale kertoi kahdesta Oxford Streetillä esiintyneestä viiksekkäästä henkilöstä, jotka esittivät egyptiläistä tanssia. Kyseiset pitkiin yöpaitoihin pukeutuneet henkilöt olivat Daviesin isän suuressa suosiossa. ”Tin Soldier Manin” monoversio eroaa stereoversiosta siten, että siitä puuttuu taustalaulu sekä kansi ensimmäistä nuottia.


title: Something Else by The Kinks

text: Kappaleen ”Lazy Old Sun” Ray Davies teki muistuttamaan standardeja, joita hänen vanhempansa aikoinaan soittivat kotona. Rumpukuvionsa ja Dave Daviesin kitaran vuoksi kappaletta on kuvattu psykedeeliseksi. ”Lazy Old Sun” on eräs Dave Daviesin suosikeista levyltä. Albumin päättää sen kuuluisin kappale, Lontoosta kertova ”Waterloo Sunset”, joka on eräs The Kinksin suurimmista hiteistä Britanniassa. Sitä on pidetty The Beatlesin ”Yesterdayn” kaltaisena ajattomana klassikkona, ja molempia kappaleita yhdistää se, että niiden säveltäjät saivat säveleen inspiraation unissaan. Alun perin kappaleen nimeksi piti tulla ”Liverpool Sunset” kuvaamaan muun muassa Merseybeat-musiikin kuolemaa, mutta lopulta Ray Davies siirsi aiheen kotikaupunkiinsa Lontooseen.


title: Something Else by The Kinks

text: Pye Records julkaisi "Something Else by The Kinksin" Britanniassa niin stereo- kuin monoformaatissa 15. syyskuuta 1967. Vaikka levyn kappaleet ”Waterloo Sunset” ja ”Death of a Clown” olivat singlenä ilmestyessään olleet suuria hittejä, ei itse albumi noussut Record Retailer -listalla sijaa 35 korkeammalle, ja listaviikkojakin sille kertyi top 50:ssä vain kaksi. Melody Makerin ja New Musical Expressin listoille levy ei noussut lainkaan, sillä ne listasivat vain kymmenen parasta albumia. "Something Else by The Kinks" jäi myös yhtyeen viimeiseksi Britannian listoille nousseeksi studioalbumiksi.


title: Something Else by The Kinks

text: Yhdysvalloissa albumi ilmestyi Reprise Recordsin julkaisemana tammikuussa 1968. Myös siellä levy ilmestyi sekä monona että stereona. The Kinks oli Yhdysvalloissa muusikoiden liiton määräyksestä pannassa, eikä levy noussut Billboard 200 -listalla sijaa 153 korkeammalle. Cashboxin listalla menestys oli hieman parempaa, sillä levy ylsi sijalle 89. Sen sijaan Record Worldin listalla se ei sijoittunut lainkaan.


title: Something Else by The Kinks

text: Norjassa levy ylsi sijalle 12 ja Länsi-Saksassa sijalle 31.


title: Something Else by The Kinks

text: "Something Else by The Kinks" oli yhtyeen siihen saakka huonoimmin myynyt albumi. Ray Davies itse on uskonut, että albumi ei vastannut ostavan yleisön käsitystä Kinksin musiikista. Yhtye oli jo siirtynyt pois alkuperäisestä garage rock -soundistaan, vaikka monet edelleen yhdistivät yhtyeen tähän tyyliin. Lisäksi levy-yhtiö Pye ei koskaan pitänyt albumeja tärkeinä, vaan halusi yhtyeeltä nimenomaan hittisinglejä. Niinpä Kinksin albumeja ei koskaan markkinoitu yhtä vahvasti kuin esimerkiksi The Beatlesin ja The Rolling Stonesin kohdalla. Myöskään levyn kappaleet eivät olleet muodikkaita ajalla, jolloin Jimi Hendrix Experiencen ja Creamin kaltainen psykedeeliset voimatriot olivat suuressa suosiossa. Lisäksi The Beatles oli juuri julkaissut voimannäyttönään konseptialbuminsa "Sgt. Pepper’s Lonely Hearts Club Band". Näiden rinnalla "Something Else by The Kinks" vaikutti teemoiltaan vanhanaikaiselta ja mitättömältä. Tosin nykyisin albumia arvostetaan juuri sen musiikillisen liioittelemattomuuden vuoksi.


title: Something Else by The Kinks

text: Albumin ensimmäinen CD-versio ilmestyi vuonna 1988. Vuonna 1998 julkaistiin uusi, remasteroitu CD-painos, joka sisälsi myös bonuskappaleita. Tammikuussa 2011 ilmestyi kahden CD-levyn "Deluxe Edition", joka sisälsi alkuperäisen albumin mono- ja stereomiksaukset.


title: Something Else by The Kinks

text: Yhdysvaltalaisen Rolling Stone -musiikkilehden toimittaja James Pomeroy käsitteli albumia 9. maaliskuuta 1968 ilmestyneessä numerossa. Hän piti sitä Kinksin siihen asti parhaimpana levynä. Hänen mielestään "Something Else by The Kinks" osoittaa selkeää kehitystä edellisen "Face to Face" -albumin jälkeen. Hän epäili sen kuitenkin jäävän yhtyeen viimeiseksi Yhdysvalloissa julkaistavaksi albumiksi. Hän kehuu kappaleita ”David Watts”, ”Harry Rag”, ”End of the Season” ja ”Tin Soldier Man”, mutta ”Lazy Old Sun” ja ”No Return” kuulostavat hänen mukaansa väsyneiltä ja latteilta. Loppuun Pomeroy toteaa, että Kinksiä kuunnellessaan kuulija on huvittunut, hämmentynyt, lumoutunut, viihtynyt – ja aina kyseenalaistava.


title: Something Else by The Kinks

text: Allmusicin Stephen Thomas Erlewine on sitä mieltä, että "Something Else by The Kinks" levittää "Face to Facen" saavutuksia ja sisältää kolmetoista brittiläisen popin klassikkoa. Hän toteaa Ray Daviesin kehittyneen lauluntekijänä ja muuttuneen samalla entistä nostalgisemmaksi ja tunteellisemmaksi. Esimerkiksi kappaleita ”End of the Season”, ”Lazy Old Sun” ja ”Situation Vacant” hän kehuu upeiksi. Ray Daviesin mestariteosten lisäksi hän luo tunnustusta myös Dave Daviesin kappaleille, jotka auttavat tekemään albumista juuri niin ”loputtoman kiehtovan” kuin se on. Erlewine antaa albumin arvosanaksi viisi tähteä viidestä mahdollisesta.


title: Something Else by The Kinks

text:
Vuonna 2003 Rolling Stone sijoitti albumin 289:nneksi, kun se valitsi mielestään kaikkien aikojen viisisataa parasta albumia. Levy kuuluu myös Robert Dimeryn toimittamaan kirjaan "1001 albumia jotka jokaisen on kuultava edes kerran eläessään".
A-puoli


title: Something Else by The Kinks

text:
B-puoli
 CD 1: Mono


title: Something Else by The Kinks

text: CD 2: Stereo


title: Something Else by The Kinks

text: Näiden Britanniassa ja Yhdysvalloissa julkaistujen singlejen lisäksi julkaistiin ainakin yksin Ranskassa single ”Tin Soldier Man” B-puolenaan ”Love Me Till the Sun Shines”. Kanadassa puolestaan ilmestyi ”David Watts” B-puolenaan ”Afternoon Tea”.


title: Something Else by The Kinks

text: Muusikot


title: Something Else by The Kinks

text: Muut


title: Veikko Lehtiranta

text: Veikko ”Veke” Lehtiranta on Yö-yhtyeessä soittanut suomalainen rumpali.


title: Veikko Lehtiranta

text: Lehtiranta aloitti rumpalina 1980 yhtyeessä Uiva Ooppera. Kahta vuotta myöhemmin hän korvasi Yön Tapio Wallinin ja siirtyi rumpaliksi hänen paikalleen. Samana vuonna Yö voitti Rockin Suomen mestaruuskilpailuiden Porin karsinnan. Heinäkuussa 1990 Lehtiranta erotettiin Yöstä yhdessä Juha Mielosen ja Juha Rauängin kanssa.


title: Veikko Lehtiranta

text: Lehtiranta on viime vuodet soittanut rumpuja porilaisessa Los Dynamos -bändissä ja Jussi Hakulisen soololevyillä.


title: Veikko Lehtiranta

text: Lehtiranta on myös tehnyt sävellyksiä ainakin Yö-yhtyeelle.


title: Vahriselkä

text: Vahriselkä () on kaupunkimainen taajama ja kaupunkikunta Leningradin alueen Kirovskin piirissä Venäjällä. Se sijaitsee lähellä Pietarin ja Murmanskin välistä M18-valtatietä 45 kilometriä Pietarista kaakkoon. Asukkaita on 3 800 henkeä (vuonna 2011).


title: Vahriselkä

text: Vahriselän kunnan pinta-ala on 494,9 neliökilometriä. Se rajoittuu idässä Kirovskin piirin Priladožskin, etelässä Kirovskin ja lännessä Pähkinälinnan kuntiin sekä pohjoisessa Laatokkaan. Pinta-alasta 78,4 % on vesialuetta, 12,5 % metsää ja 6,0 % maatalousmaata. Hyötykaivannaisiin kuuluvat hiekka, sora, savi, turve ja kalkkikivi.


title: Vahriselkä

text: Kunnan ainoa asutuskeskus on virallisesti Vahriselän kaupunkimainen taajama. Todellisuudessa se käsittää myös toisen taajaman, josta aiotaan muodostaa Vahriselän kylä. Alueella sijaitsee myös useita huvila- ja puutarha-alueita, joissa on yhteensä 15 000 palstaa.


title: Vahriselkä

text: Kunnan todellinen asukasmäärä on virallista huomattavasti korkeampi, arviolta 10 800 henkeä. Kesäaikaan väkiluku kohoaa 33 800 henkeen.


title: Vahriselkä

text: Vahriselän (ven. aiemmin "Vagriselka") kylä mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Nykyisen venäläisen nimensä se sai Senjavinin veljeksistä, joille Pietari I lahjoitti seudun maat venäläisten talonpoikien asuttamista varten. Vuonna 1862 kylässä oli 73 taloa ja 536 asukasta, koulu ja tsasouna.


title: Vahriselkä

text: 1920-luvulla kylän lähettyvillä alettiin nostaa turvetta, ja vuonna 1930 turvetuotannon työlaisasutukset yhdistettiin Namkun piiriin kuuluneeksi Vahriselän kaupunkimaiseksi taajamaksi. Vuonna 1935 siellä oli 13 500 asukasta. Kapearaiteinen rautatie liitti työmaat Vahriselän, Nevdubstroin ja Pähkinälinnan rautatieasemiin.


title: Vahriselkä

text: Toisen maailmansodan aikana seudulla käytiin ankaria taisteluita, joissa Vahriselän kylä ja työläisasutukset tuhoutuivat täydellisesti. Sodan jälkeen entisten 1. ja 2. asutuksen välille syntyi Vahriselkä-1 ja 8. asutuksen paikalle Vahriselkä-2. Taajamat sijaitsevat melko kaukana samannimisestä entisestä kylästä.


title: Vahriselkä

text: Murmanskin valtatien lisäksi kunnan alueella kulkee maantie N-141 sekä Pähkinälinnan ja Nasian välinen paikallistie. Taajamasta on linja-autoyhteys Pietariin Ulitsa Dybenkon metroasemalle.


title: Vahriselkä

text: Vahriselässä toimii kaksi suurta elintarvikealan tuotantolaitosta: Severnajan suurkanala ja Pit-Produktin makkaratehdas. Lisäksi on yksi maatalousyritys. Suuri osa asukkaista käy töissä tai opiskelemassa Pietarissa.


title: Vahriselkä

text: Palveluihin kuuluvat lastentarha, keskikoulu, lasten taidekoulu, kaksi kulttuuritaloa ja kirjastoa, poliklinikka, yleinen sauna ja joukko kauppoja.


title: Vahriselkä

text: Seudun kulttuuriperintökohteita ovat Vahriselän taistelupaikat muistomerkkeineen sekä neuvostosotilaiden hautapaikkoineen. Muita nähtävyyksiä ovat 1700- ja 1800-luvuilla rakennetut Laatokan kanavat. Matkailupalveluihin kuuluu pieni hotelli.


title: Juha Mielonen

text: Juha Mielonen on suomalainen Yö-yhtyeen kitaristina vuosina 1987-1990 toiminut muusikko. Ennen Yötä Mielonen soitti Himo-yhtyeessä.


title: Juha Mielonen

text:
Mielonen liittyi Yöhön 1987 ennen "Lanka palaa" -levyn julkaisemisesta korvaten Eve-yhtyeeseen ja myöhemmin Popedaan basistiksi siirtyneen kitaristi Markku Petanderin. Uusi kitaristi sävelsi levylle kolme ja sanoitti neljä kappaletta. Mielonen ja laulaja Olli Lindholm eivät kuitenkaan tulleet keskenään toimeen. Vuonna 1989 julkaistun epäonnistuneen "Toinen puoliaika" -LP:n jälkeen Mielonen erotettiin yhtyeestä yhdessä Juha Rauängin ja Veikko Lehtirannan kanssa 1990.
Yö-yhtyeen lisäksi Juha Mielonen on tehnyt joitakin kappaleita myös Himo-yhtyeelle
Mielonen toimii nykyään lähinnä kielisoittimien opettajana.


title: Juha Rauäng

text: Juha ”Liuhu” Rauäng on Yö-yhtyeessä (1981–1990) tunnetuksi tullut suomalainen basisti.


title: Juha Rauäng

text: Rauäng oli 1980 perustamassa Olli Lindholmin kanssa punk-yhtye Appendixia. Ennen Appendixin ensimmäistä julkaistua levyä "Ei raha oo mun valuuttaa" Lindholm ja Rauäng erosivat yhtyeestä ja perustivat Yön, josta he tulivat tunnetuiksi.


title: Juha Rauäng

text: Rauäng oli mukana Yö-yhtyeessä aina sen ensimmäisen albumin "Varietee" julkaisusta vuonna 1989 julkaistuun "Toinen puoliaika" -albumiin asti. Vuonna 1990 hänet erotettiin yhdessä Veikko Lehtirannan ja Juha Mielosen kanssa.


title: Juha Rauäng

text: Vuonna 2002 Rauäng soitti bassoa Mister Suomi Ja Vastuulliset Oikeushenkilöt -yhtyeen albumilla "Kiljuva sammakko (OVCD-02)" taiteilijanimellä Kullervo Mahti. Niin ikään hän soittaa Mister Suomen joulukuussa 2011 julkaistulla äänitteellä "Tapan itseni jouluaattona" (MISTER01).


title: Juha Rauäng

text: Juha toimi säveltäjänä Yö-yhtyeessä.


title: Vancouver Giants

text: Vancouver Giants on vancouverlainen juniorijääkiekkoseura, joka perustettiin kaudelle 2000–2001 juniorisarja WHL:ään. Joukkueen omistavat liikemiehet Ron Toigo ja Sultan Thiara, jääkiekkolegenda Gordie Howe ja NHL-valmentaja Pat Quinn. Giantsin parhaat saavutukset ovat WHL:n mestaruus 2006 ja Memorial Cupin voittaminen 2007. Joukkueen kotiareena on vanha Vancouver Canucksin jäähalli Pacific Coliseum."Muun muassa"


title: The Lone Ranger

text: The Lone Ranger on yhdysvaltalainen George W. Trendlen ideoima ja Fran Strikerin käsikirjoittama pitkäikäinen radio- ja televisiosarja. Radiossa sarjan ensimmäinen jakso lähetettiin 30. tammikuuta 1933 ja viimeinen 3. syyskuuta 1954. Radiosarjaa tehtiin kaikkiaan 2 956 jaksoa. Televisiossa sarjaa esitettiin vuosina 1949–1957.


title: The Lone Ranger

text: Sarja kertoo Texas Ranger John Reidista ja hänen intiaanikumppanistaan Tontosta. Sarjan tapahtumat sijoittuvat villiin länteen.


title: The Lone Ranger

text: Sarjan radioversio on päässyt Radio Hall of Fameen.


title: The Lone Ranger

text: Hahmo tunnetaan Suomessa nimellä Yksinäinen ratsastaja.


title: The Lone Ranger

text: Lone Ranger on esiintynyt myös elokuvasovituksissa. Vuoden 1981 version "Yksinäinen ratsastaja" () ohjasi William A. Fraker. Heinäkuussa 2013 saa ensi-iltansa Gore Verbinskin ohjaama ja Jerry Bruckheimerin tuottama elokuvasovitus "The Lone Ranger", jossa nimihenkilöä esittää Armie Hammer ja Tontoa Johnny Depp.


title: The Lone Ranger

text: Suomessa vuonna 1971 valmistuneessa Spede Pasasen tuottamassa komediaelokuvassa "Hirttämättömät" Yksinäistä ratsastajaa alias Lonely Rideriä esittää Vesa-Matti Loiri ja Tontoa Simo Salminen.


title: Yksinäinen ratsastaja

text: Yksinäinen ratsastaja tarkoittaa seuraavia asioita:


title: Petšerskin piiri

text: Petšerskin piiri () on yksi Kiovan kaupungin kymmenestä hallintopiiristä Ukrainassa. Se sijaitsee aivan kaupungin keskustassa. Sen pinta-ala on 27 neliökilometriä ja asukasluku 126 200.


title: Petšerskin piiri

text: Petšersk on Ukrainan valtakeskus, siellä sijaitsevat mm. Ukrainan presidentinkanslia, parlamentti eli Ukrainan korkein rada, Ukrainan valtioneuvoston rakennus, Ukrainan keskuspankki, Ukrainan yleisen syyttäjän rakennus, urheilupalatsi ja urheilukeskus Olympialainen.


title: Petšerskin piiri

text: Piirin alueella sijaitsee noin 30 teollisuusyritystä ja 28 ylempää oppilaitosta ja korkeakoulua.


title: Mirnyi (Arkangelin alue)

text:
Mirnyi () on suljettu kaupunki (ZATO) ja kaupunkipiirikunta Luoteis-Venäjällä Arkangelin alueella noin 300 kilometriä Arkangelista etelään, maanteitse 8 kilometriä Plesetskin kaupungista pohjoiseen. Mirnyin kaupunkiin on maantie- ja rautatieyhteys.
Plesetskin avaruuskeskus toimii laajalla alueella, Mirnyin ja Pletsenskin kaupunkien ohella erityisesti kaupungeista itään sijoittuvalla koealueella. Plesetskin sotilaslentoasema sijaitsee 10 kilometriä Mirnyistä kaakkoon.


title: Mirnyi (Arkangelin alue)

text: Mirnyissä asui 30 280 henkeä vuonna 2010. Se perustettiin vuonna 1957 alun perin mannertenvälisten ohjusten salaiseksi tukikohdaksi rakennetun Plesetskin kosmodromin työntekijöiden asutuskeskukseksi. Kaupunkioikeudet Mirnyi sai 1960 ja suljettu kaupunki siitä tuli 1966. Nykyään kaupunki on naukograd, venäläinen tiedekaupunki.


title: Porlammin kartano

text: Porlammin kartano () on Lapinjärven Porlammilla sijaitseva kartano, jonka laitumilla on ylämaankarjaa. Kartanon omistaa nykyään agrologi Georg Ehrnrooth, joka on Casimir Ehrnroothin poika. 1500-luvun lopulla Lapinjärven kylistä Ingermaninkylä, Porlammi, Vasarankylä ja Rutumi olivat läänitetyt Arvid Tönnesson Wildemanille. 1600-luvulla muodostettiin Lapinjärvelle Lapinjärven säteri ja Porlammin säteri.


title: Porlammin Osuusmeijeri

text: Porlammin osuusmeijeri on 20. tammikuuta 1920 perustettu itsenäinen osuusmeijeri, jonka päätuotteita ovat emmental, juustoraasteet, sulatejuustot sekä juustoanalogit. Meijeri valmistaa pitkän kypsytyksen vaativaa mustaleimaemmentalia. Nykyään Porlammin Osuusmeijeri on yksi Arla Oy:n seitsemästä yhteistyömeijeristä.


title: Porlammin Osuusmeijeri

text: Meijeritoiminnan Porlammilla aloitti sveitsiläinen Gotfrid Gerner Porlammin kartanon meijerissä, joka perustettiin 1881, ja joka jatkoi toimintaansa 1946 saakka, jolloin se yhdistyi Porlammin Osuusmeijeriin. Porlammin ensimmäinen yhtiömeijeri perustettiin 1894, ja sen jälkeen Tyyskänmäen meijeri sekä kolmas yhtiömeijeri nykyisen Porlammin Osuusmeijerin paikalle.


title: Porlammin Osuusmeijeri

text: Porlammin Osuusmeijerin perustamista suunniteltiin jo 1913, mutta koska se ei onnistunut, perustivat Kaarlo Vuorenalho, Ilmari Myyrä ja Kalle Vähämartti yhtiömeijerin. 1920 ei perustettu Porlammin Osuusmeijeri saanut etumaksuja taloudellisiin vaikeuksiinsa joidenkin muiden meijereiden tapaan, minkä vuoksi meijerille perustettiin oma vientiliike.


title: Stéphane Porato

text: Stéphane Patrick Porato (s. 19. syyskuuta 1973 Colombes, Hauts-de-Seine, Ranska) on ranskalainen entinen jalkapallomaalivahti.


title: Stéphane Porato

text: Porato aloitti jalkapalloilun isänsä kehotuksesta kuusi vuotiaana RC Parisin junioreissa liberona. Maalivahdiksi hän päätyi erään turnauksen myötä, jossa heidän varsinainen maalivahti loukkaantui ja nuori Porato asettui maalille. Pelastettuaan joukkueensa tappiolta hän halusi pelata vain maalivahtina. RC Parisin juniorivalmentaja Denis Troch huomasi myös nuoren pojan kyvyt, joka teki poikkeuksellisen työn korvatessaan heidän ykkösmaalivahtiaan. Vuosien kuluessa epäilyt alkoivat kasvaa Poratoa kohtaan, joka pysyi varsin pienikokoisena, kun muut hänen ikäisensä joukkuekaverit kasvoivat normaaliin tapaan. Tämän seurauksena Porato ei enää päässyt joukkueensa kanssa harjoittelemaan, jonka myötä hän jätti seuran 16-vuotiaana.


title: Stéphane Porato

text: Vanhempiensa avustuksella Porato lähetti hakemuksia useille pääsarjan seuroille, joista ainoastaan Sporting Toulon Var vastasi nuoren maalivahdin hakemukseen. Hän sai joukkueelta kolmen päivän testin, jonka aikana Toulonin valmentaja Patrick Storaï vakuuttui vain 183 senttimetriä pitkän maalivahdin kyvyistä. Porato vietti aikansa uudessa seurassa kakkosmaalivahtina ja pääsi pelaamaan ensi kerran Toulonin paidassa 21. helmikuuta 1993 Caenissa, kun hän tuli vaihdosta kentälle loukkaantuneen Luc Borellin tilalle. Ottelu päättyi 2-1 tappioon, mutta huolimatta siitä ranskalaislehti laittoi huomiolle nuoren maalivahdin taidot uutisissaan. Kauden päätteeksi joukkue putosi sarjatasoa alemmaksi Ligue 2:seen taloudellisten vaikeuksien vuoksi. Porato ehti pelata tuona aikana vain kaksi ottelua, jonka jälkeen tuolloin Monacon valmentajana toiminut Arsene Wenger kiinnostui nuoresta maalivahdista.


title: Stéphane Porato

text:
Monacoon Porato siirtyi ollessaan lähes 20-vuotias, jossa pelasi useita huippupelaajia, kuten Franck Dumas, Youri Djorkaeff ja Enzo Scifo. Hän pääsi pelaamaan uudessa seurassaan ensimmäiset ottelunsa kaudella 1994–1995, jonka jälkeen Monaco hankki riveihinsä nuoren maalivahtilupauksen Fabien Barthezin Marseillesta. Barthez piti selkeästi ykkösmaalivahdin roolia yllään ja Porato joutui tyytymään varamaalivahdin rooliin. Huolimatta siitä hän pysyi seurassa vielä kahden kauden ajan ennen kuin sai tarpeekseen ja vaihtoi seuraa ironisesti Marseilleen, josta Barthez tuli Monacoon. Viiden vietetyn kauden aikana Porato pelasi yhteensä 19 ottelua Ligue 1:ssä ja oli voittamassa joukkueen kanssa Ranskan pääsarjan mestaruutta vuonna 1997.
Jätettyään Monacon vähäisen peliajan vuoksi hän sai tarjouksen Marseillelta vuonna 1998. Joukkueen valmentaja Roland Courbis tunsi Poraton Toulonissa vietetystä ajasta lähtien ja lupasi hänelle todellisen kamppailun ykkösmaalivahdin roolista Andreas Köpken kanssa. Tätä tilaisuutta Porato ei eipäillyt hetkeäkään käyttää hyväksi ja pian voitti itselleen joukkueen ykkösmaalivahdin roolin. Ensimmäinen kausi meni varsin hyvin joukkueen kannalta Ranskan pääsarjassa Ligue 1:ssä ja Porato oli muun muassa pelaamassa UEFA Cupin finaalissa Parmaa vastaan, jolle Marseille lopulta hävisi maalein 3-0.


title: Stéphane Porato

text: Hyvän kauden päätteeksi Marseillessa antoi Poratolle mahdollisuuden pelata ensimmäistä kertaa Ranskan jalkapallomaajoukkueessa 13. marraskuuta 1999 Kroatiaa vastaan. Ottelu jäi myös hänen ainoaksi maajoukkue otteluksi.


title: Stéphane Porato

text: Heikon Marseille kauden jälkeen Porato siirtyi takaisin Monacoon, kun joukkueen ykkösmaalivahtina pitkään toiminut Barthez siirtyi Englantiin Manchester Unitediin vuonna 2000. Viime kaudella 1999–2000 Ligue 1:n mestaruuden voittanut joukkue koki tulevalle kaudelle suuria muutoksia ja Poratolla oli suuri tehtävä korvata Barthez. Claude Puelin valmentama joukkue aloitti kauden heikosti muutoksista huolimatta, kun taas Poraton pelit vain paranivat kauden edetessä loppuaan. Kauden päätteeksi Monaco jäi sijalle 11 Poraton pelatessa 25 ottelua. Seuraava kausi 2001–2002 tiesi huonoja uutisia Poratolle, kun uudeksi valmentajaksi tullut Didier Deschamps osti joukkueeseen uuden maalivahdin Piacenzasta Flavio Roman. Tämän seurauksena hän joutui vaihtopenkille. Aikeissaan vaihtaa seuraa kesken kauden Roma loukkaantui kesken kauden, jonka myötä Porato sai jälleen tilaisuutensa pelata maalissa 12 ottelun verran. Monacon kannalta kausi meni edelliseen verrattuna vielä heikommin joukkueen sijoittuessa sarjataulukossa vasta sijalle 15.


title: Stéphane Porato

text: Monacon ollessa kriisissä ja sekasorrossa Porato lainattiin kaudeksi 2002–2003 ligue 2:ssa pelanneeseen US Créteileen, jossa hän odotetusti otti ykkösmaalivahdin roolin. Palattuaan takaisin lainasopimuksen päätyttyä Monacoon Roma oli edelleen joukkueen ykkösmaalivahti ja Porato ei pelannut kauden aikana yhtään ottelua ligue 1:ssä. Sen sijaan hän piti pelikuntoa yllään joukkueen reservijoukkueessa 11 ottelun verran.


title: Stéphane Porato

text: Vietettyään kaksi kautta keskitasoisessa AC Ajacciossa Porato jäi vapaaksi agentiksi, jonka myötä englantilaisseura Chelsea oli kiinnostunut palkkaamaan kokeneen maalivahdin loukkaantuneen Petr Čechin tilalle. Hän kuitenkin kieltäyty tarjouksesta ja siirtyi sitä vastoin kesken loppukauden 2006 Segunda Divisiónissa pelanneeseen espanjalaiseen Deportivo Alavésiin, kun joukkueen molemmat maalivahdit Roberto Bonano ja Nicolas Ardouin loukkaantuivat yhtäaikaa. Porato pelasi varsin hyvin 22 ottelussa, jossa hän päästi 33 maalia keskimäärin 1.5 maalia ottelua kohden. Hän kuitenkin loukkasi sormensa kauden lopussa ja joutui tämän vuoksi jättämään pelit kauden osalta.


title: Stéphane Porato

text: Vietettyään joukkueessa seitsemän kuukautta Porato päätti pysyä Espanjassa hyvien kokemuksiensa myötä ja siirtyi samalla kaudella paremmin sarjataulukossa sijoittuneeseen Xereziin kesällä 2007. Ensimmäinen kausi ei mennyt odotetulla tavalla, kun joukkue jäi sijalle 15. Porato myös lopetti uransa Xerezissä.


title: Europa Universalis III

text: Europa Universalis III (EU3 tai EUIII) on Paradox Interactiven kehittämä ja alun perin 2007 Windowsille julkaisema "Europa Universalis" -sarjan strategiapeli.


title: Europa Universalis III

text:
EU3 on valtiosimulaattori, jossa pelaaja ohjastaa jotain peliin sijoitetun aikakauden historiallisista valtioista. Europa Universaliksen aikajänne kattaa 339 vuoden ajanjakson Konstantinopolin valtaamisesta ja uuden ajan alusta aina Ranskan vallankumoukseen asti. Pelin keskeisiä osa-alueita ovat löytöretket, kaupankäynti, sodankäynti ja valtioiden välinen diplomatia.
Taistelu ei pääty toisen laivaston tuhoutumiseen vaan taistelutahdon loppumiseen. Taistelun häviäjä saattaa taistelun menetyksien lisäksi menettää hieman lisää laivoja joko uppoamiseen tai niiden menettämiseen vastustajalle.


title: Europa Universalis III

text:
Mitä enemmän rahaa kuluttaa tutkimuksiin, sitä nopeammin teknologia kasvaa.
Kansalliset ideat ovat pieniä ilmaisia bonuksia. Ideoita on 30 ja niitä voi ottaa korkeintaan 10, yhden kerrallaan.


title: Pasi Rutanen

text: Pasi Juhani Rutanen (s. 23. lokakuuta 1936 Jyväskylä) on suomalainen toimittaja ja diplomaatti.


title: Pasi Rutanen

text: Rutanen opiskeli Helsingin yliopistossa ja teki samaan aikaan sarjakuvia ja kolumneja Ylioppilaslehteen. Valmistuttuaan valtiotieteiden kandidaatiksi hän meni toimittajaksi Yleisradioon. Hänet lähetettiin 1960-luvun puolivälissä Yhdysvaltoihin Yleisradion ensimmäisenä Washingtonin-kirjeenvaihtajana, jona toimi kunnes siirtyi diplomaattiuralle 1970.


title: Pasi Rutanen

text: Rutanen muistetaan erityisesti ensimmäisen kuuhun laskeutuneen Apollo-lennon raporteistaan, joita hän antoi Houstonista Yleisradion Kuustudio-ohjelmaan.


title: Pasi Rutanen

text: Pasi Rutanen oli suurlähettiläänä 1984–1987 Manilassa ja toimi ulkoministeriössä kehitysyhteistyöosaston apulaisosastopäällikkönä 1987–1989, neuvottelevana virkamiehenä 1989–1991, suurlähettiläänä Bangkokissa vuosina 1984–1986, Suomen suurlähettiläänä OECD-edustustossa Pariisissa vuosina 1991–1997 ja suurlähettiläänä Pekingissä 1997–2001


title: Pasi Rutanen

text: Rutanen asuu amerikkalaisen vaimonsa kanssa Pariisissa .


title: Kalmokorppikotka

text: Kalmokorppikotka ("Sarcogyps calvus") on äärimmäisen uhanalainen Etelä-Aasiassa elävä petolintu .


title: Kalmokorppikotka

text: Kooltaan kalmokorppikotka on 76–86 cm. Väritykseltään lintu on pääosin musta lukuun ottamatta punaista, kaljua päätä sekä koipia. Nuoren yksilön väritys on täysikasvuista lintua vaaleampi. Kalmokorppikotkan elinympäristöä ovat avoimet maat usein asutuksen lähellä sekä runsaspuiset metsät, jokien lähettyvillä. Laji elää yleensä alle 2 500 metrin korkeudessa .


title: Kalmokorppikotka

text: Kalmokorppikotkakannan kooksi arvioidaan 2 500–10 000 yksilöä . Lajin vähenemiseen on useita syitä muun muassa nuorten lintujen kuolema, elinympäristön raivaaminen maanviljelykseen ja kehittynyt jätteiden hävitys. Yhtenä suurimmista syistä kannan romahtamiseen pidetään eläinten hoitamista diklofenaakilla, joka on erittäin myrkyllistä haaskoja syöville korppikotkille.


title: Tao Lin

text: Tao Lin (TaoLin) (s. 1967) on kiinalais-suomalainen runoilija-kirjailija. Hän muutti Suomeen Kiinasta vuonna 1997 ja hänellä on kaksi lasta. Hänen taiteilijanimensä on TaoLin, (kiinaksi 桃林) joka tarkoittaa persikkapuutarhaa. TaoLinin esikoisromaani "Suomen taivaan alla" (Enostone, 2008) oli ehdokkaana Helsingin Sanomien kirjalisuuspalkinnon saajaksi. Hän on Kirjailijaliiton jäsen.


title: Ivano Balić

text: Ivano Balić (s. 1. huhtikuuta 1979 Split) on kroatialainen käsipalloilija ja olympiavoittaja. Hän oli mukana Kroatian kultaa voittaneessa joukkueessa Ateenan olympialaisissa 2004. Lisäksi Balić on voittanut MM-kisoissa yhden kultamitalin ja kaksi hopeamitalia. EM-kisoista hän on voittanut yhden hopeisen mitalin. Hän on pelannut seuratasolla muun muassa Portland San Antoniossa.


title: Ivano Balić

text: Balićia on usein sanottu maailman tämän hetken parhaaksi käsipalloilijaksi, ja hän onkin saanut tittelin vuosina 2003 ja 2006. Lisäksi hänet on äänestetty kuusi kertaa peräkkäin arvoturnausten parhaaksi pelaajaksi. Hän on 190 cm pitkä ja painaa 93 kg.


title: Liisa Laukkarinen

text: Liisa Helena Laukkarinen (oik. "Laukkarinen-Rüfenacht"; s. 13. tammikuuta 1944 Laukaa) on suomalainen runoilija ja kääntäjä. Hän opiskeli Tampereen yliopiston draamastudiossa 1965–1972.


title: Liisa Laukkarinen

text:
Laukkarinen asuu Suomessa Jyväskylän Vaajakoskella ja Sveitsissä Oberschanissa. Hän on ollut naimisissa sveitsiläisen taiteilijan Peter Rüfenachtin kanssa. Puoliso on kuvittanut useita Laukkarisen teoksia. Heillä on poika Marius Rüfenacht, jonka kanssa hän on kirjoittanut kirjat "Yhden asian mies" (1998) ja "Pakko juoda?" (2007).
Laukkarisen runoja on julkaistu runsaasti myös saksaksi.


title: Luettelo Black Sabbathin jäsenistä

text: Tämä on luettelo Black Sabbathin jäsenistä. Luettelo sisältää kaikki kokoonpanot.


title: Omar Ajete

text: Omar Ajete Iglesias (s. 31. heinäkuuta 1965 San Juan) on kuubalainen entinen baseballpelaaja ja olympiavoittaja. Ajeten pelipaikka oli syöttäjä. Hän voitti urallaan kultaa sekä Barcelonan että Atlantan olympialaisista. Lisäksi Ajete oli voittamassa hopeaa Sydneyn olympialaisista 2000.


title: Jennifer Suhr

text: Jennifer Suhr (o.s. Stuczynski, s. 6. helmikuuta 1982) on yhdysvaltalainen seiväshyppääjä ja olympiavoittaja.


title: Jennifer Suhr

text: Suhr sijoittui vuoden kolmanneksi tuloksella 460 cm. Seuraavana vuonna hän hyppäsi Osakan MM-kisoissa kymmenenneksi tuloksella 450 cm. Maaliskuussa 2008 hän saavutti Valencian sisäratojen MM-kilpailuista hopeaa tuloksella 475 cm.


title: Jennifer Suhr

text: Pekingissä 2008 Suhr aiheutti pientä kohua, kun kertoi ennen seiväsfinaalia, että ”potkii venäläistä takamusta”. Suhr tarkoitti, että aikoo voittaa hallitsevan naishyppääjän venäläisen Jelena Isinbajevan. Kisassa Suhr pystyi ylittämään 480 cm, joka riitti hopeasijaan, kun Isinbajeva hyppäsi uuden maailmanennätyksen 505 cm. Daegun MM-kilpailuissa 2011 hän sijoittui neljänneksi tuloksella 470 cm. Lontoon olympialaisissa 2012 hän voitti olympiakultaa tuloksella 475 cm. 2. maaliskuuta 2013 Suhr hyppäsi Yhdysvaltain hallimestaruuskilpailuissa maailmanennätyksen 502 cm. Hänestä tuli Jelena Isinbajevan jälkeen toinen viisi metriä ylittänyt naisseiväshyppääjä. Moskovan MM-kilpailuissa 2013 hän sai hopeaa tuloksella 482. Sopotin sisäratojen MM-kilpailuissa 2014 hän sijoittui viidenneksi. Pekingin MM-kilpailuissa 2015 Suhr sijoittui jaetulle neljännelle sijalle tuloksella 470. 31. tammikuuta 2016 Suhr hyppäsi Brockportissa tuloksen 503 cm. Tulos ylitti maailmanennätyksen yhdellä senttimetrillä, mutta sitä ei kuitenkaan ratifioitu maailmanennätykseksi. Hän voitti sisäratojen maailmanmestaruuden Portlandissa 2016 tuloksella 490. Saman vuoden Rio de Janeiron olympialaisissa hän oli seitsemäs. Lontoon MM-kilpailuissa 2017 hän jäi karsinnassa ilman tulosta.


title: Jennifer Suhr

text: Suhr on voittanut Yhdysvaltain ulkoratojen mestaruuden vuosina 2006–2010 ja 2012–2016 sekä sisäratojen mestaruuden vuosina 2005, 2007–2009 ja 2011–2013. Suhr meni valmentajansa Nick Suhrin kanssa naimisiin tammikuussa 2010.


title: Mattolaituri

text: Mattolaituri on yleensä kunnan ylläpitämä laituri, joka on varustettu maton pesuun tarkoitetuilla pöydillä. Usein mattolaiturin vierestä löytyy myös mankeli mattojen kuivaamista varten sekä kuivaustelineet.


title: Mattolaituri

text: Viime aikoina mattolaiturit ovat vähentyneet Suomessa, kun matonpesupaikat on siirretty kuivalle maalle vesistöön päätyvien päästöjen vähentämiseksi.


title: Mattolaituri

text: Suomen kuuluisin mattolaituri sijaitsee Helsingin Kaivopuiston rannassa, jossa ulkomaalaiset turistit ihmettelevät mattoja peseviä ihmisiä ohikulkevista vesibusseista.


title: Georg Albertsen

text: Georg Albert Christian Albertsen (12. heinäkuuta 1889 – 28. huhtikuuta 1961) oli tanskalainen voimistelija ja olympiavoittaja. Hän oli mukana Tanskan kultaa voittaneessa joukkueessa Antwerpenin olympialaisissa 1920.


title: Werner Potzernheim

text: Werner Potzernheim (8. maaliskuuta 1927 Hampuri – 22. huhtikuuta 2014 Hannover) oli saksalainen ratapyöräilijä. Hän voitti pronssia Helsingin olympialaisissa 1952 1 kilometrin eräajossa Enzo Sacchin ja Lionel Coxin jälkeen. Vuonna 1953 Potzernheim voitti sprintissä MM-pronssia.


title: Ibrahim Moustafa

text: Ibrahim Moustafa (1904 – 11. lokakuuta 1968) oli egyptiläinen painija ja olympiavoittaja. Hän voitti kultaa Amsterdamin olympialaisissa 1928 alle 82,5-kiloisten sarjassa.


title: Asterix gladiaattorina

text: Asterix gladiaattorina on neljäs Ranskassa, ja toinen Suomessa julkaistu Asterix seikkailee -albumi. Se julkaistiin vuonna 1964 Ranskassa, ja vuonna 1969 Suomessa.


title: Pattijoen silta

text: Pattijoen silta Raahessa on vuosina 1896–1897 rakennettu yksiaukkoinen kivinen holvisilta. Sillan kaaren aukko on 6 m leveä. Se kuuluu Tiehallinnon museosiltaluetteloon. Sillan nykyiset kivipilarilliset teräsputkikaiteet ovat vuodelta 1925, alkuperäiset kaiteet olivat puuta. Silta kuuluu Museoviraston inventoimiin valtakunnallisesti merkittäviin rakennettuihin kulttuuriympäristöihin


title: Pattijoen silta

text: Silta ylittää Pattijoen Rännärin suvannon kohdalla lähellä Pattijoen kirkkoa. Sillasta onkin käytetty myös nimityksiä Kirkkosilta ja Rännärin silta. Nimi "Rännäri"on peräisin sillan läheisyydessä sijainneesta viinapolttimosta. Valtatie 8:n liikenne kulki vielä 1960-luvulle asti sillan yli, kunnes Pattijoen kirkonkylän ohittava uusi linjaus valmistui vuosikymmenen loppupuolella. Silta jäi kevyenliikenteen sillaksi 1970-luvun puolivälissä. Tiemuseokohteeksi se valittiin vuonna 1984.


title: Tolmanin–Oppenheimerin–Volkoffin raja

text: Tolmanin–Oppenheimerin–Volkoffin raja on neutronitähtien massan teoreettinen yläraja. Jos neutronitähti ylittää rajan se romahtaa johonkin vielä tiheämpään muotoon, mahdollisesti mustaksi aukoksi. Raja on periaatteeltaan yhtäläinen kuin Chandrasekharin raja joka määrää valkoisten kääpiöiden massan ylärajan.


title: Tolmanin–Oppenheimerin–Volkoffin raja

text: Neutronitähtien massan ylärajan laskivat alun perin Robert Oppenheimer ja George Volkoff vuonna 1939 apunaan Richard Tolmanin työt. Oppenheimer ja Volkoff olettivat että neutronitähtien neutronit muodostaisivat kaasumaisen aineen ilman elektroneja, niin sanotun Fermi-kaasun. Tällöin yläraja massalle olisi noin 3/4 auringon massaa. Nykyaikana arviot vaihtelevat arviolta puolestatoista auringon massasta jopa kolminkertaiseen massaan. Arviot vaihtelevat suuresti sillä hyvin tiheän aineen kaikkia ominaisuuksia ei tunneta kunnolla.


title: Asterix Britanniassa

text: Asterix Britanniassa () on kahdeksas Ranskassa, ja 12. Suomessa julkaistu Asterix seikkailee -albumi. Se julkaistiin vuonna 1966 Ranskassa, ja vuonna 1971 Suomessa. Albumista on tehty myös piirroselokuva.


title: Asterix Britanniassa

text: Julius Caesar armeijoineen lähtee valloittamaan Britanniaa. Britannialaiset ovat rohkeita taistelijoita, mutta joka päivä kello 5 iltapäivällä he lopettavat taistelun juodakseen "kuumaa vettä jossa on tilkkanen maitoa". Lisäksi he pitävät kahden päivän tauon aina viiden päivän kuluttua. Taitavana strategina Julius Caesar päättää, ettei hän hyökkää muulloin kuin britannialaisten lepopäivinä ja kello 5. Pian britannialaisten päällikön Cassivellaunoksen on alistuttava. Koko Britannia miehitetään.


title: Asterix Britanniassa

text: Yksi kylä kuitenkin vastustaa valloittajaa, pieni kylä Cantiumissa. Kylässä asuu eri puolilta Britanniaa tulleita britannialaisia, joita yhdistää vapaudenrakkaus. Kun roomalaiset alkavat piirittää kylää, kylän asukkaat lähettävät Asterixin britannialaisen pikkuserkun Fritaxin hakemaan apua galliasta. Galliassa Asterix, Obelix ja Fritax lähtevät takaisin Britanniaan tietäjä Akvavitixin antaman taikajuomatynnyrillisen kanssa. Matkalla Britanniaan he tapaavat roomalaisia, löylyttävät heidät ja upottavat heidän kaleerinsa.


title: Asterix Britanniassa

text: Britanniassa Asterix, Obelix ja Fritax jatkavat matkaansa Londiniumiin, Relaxin luo. Samaan aikaan kun Asterix, Obelix ja Fritax ovat majoittuneet Relaxin majataloon, antaa roomalainen kuvernööri käskyn tutkia kaikki majatalot, vangita Asterixin, Fritaxin ja Obelixin ja takavarikoida kaikki tynnyrit. Kun roomalaiset ovat takavarikoineet tynnyrit, mutta eivät löytäneet Asterixia ja Obelixia, Rooman legioonalaiset alkavat maistamaan jokaisen tynnyrin juomaa, löytääkseen taikajuoman.


title: Asterix Britanniassa

text: Varhain seuraavana aamuna Asterix, Obelix ja Fritax lähtevät hakemaan taikajuomaa takaisin. He ottavat kaikki Relaxin majatalon tynnyrit ja ovat lähdössä, mutta eteen tulee joukko legioonalaisia. Sillä aikaa kun he siirtävät roomalaiset pois tieltä, heidän vankkurinsa ja tynnyrinsä varastetaan. He käyvät majatalolla ja Asterix ja Fritax lähtevät etsimään vankkureita. Kun he vihdoin palaavat löytämättä vankkureita, Relaxin majatalo on poltettu, ja Relax ja Obelix on vangittu ja viety Londiniumin tornin vankityrmään.


title: Asterix Britanniassa

text: Pian Obelix ja Relax kuitenkin karkaavat samaan aikaan kun Asterix ja Fritax tulevat pelastamaan heitä takaovesta. Hetken päästä he kuitenkin löytävät toisensa. Kaikki neljä jatkavat sitten matkaansa Relaxin serkun Overtaxin majataloon, jossa Overtax kertoo vankkurivarkaan osoitteen. Varas löytyy. Obelix käskee varkaan kertoa missä tynnyrit ovat ja varas kertoo osoitteet joihin on myynyt ne. Asterix, Obelix ja Fritax kiertävät lähes kaikki majatalot, joihin tynnyrit on myyty. Vihdoin viimeisessä Velaxin majatalossa he saavat tietää että Velax on myynyt tynnyrinsä jalkapallojoukkue Camulodunumille.


title: Asterix Britanniassa

text: Asterix, Obelix ja Fritax menevät seuraamaan Camulodunumin ottelua. Ottelu on alkanut, ja molemmilla joukkueilla on kolme pistettä. Seuraavan aloituksen jälkeen Camulodunumin pienikokoisin pelaaja Hiphiphurax runnotaan kentällä. Hiphiphurax viedään kentän laidalle ja hänelle annetaan taikajuomaa. Hetken päästä Camulodunum on selvästi johdolla. Tämä riittää todisteeksi Asterixille ja Obelixille. He juoksevat kentälle ja ottavat tynnyrin (Obelix ottaa myös pallon) ja juoksevat kentän läpi. Sitten he karkaavat veneellä jokea pitkin, kunnes vastaan tulee roomalainen kaleeri.